Vesić: Mere predostrožnosti zbog visokih temperatura - EMBARGO 011\nZamenik gradonačelnika Beograda Goran Vesić naložio je direktorima gradskih preduzeća da zbog najavljenih visokih temperatura od sutra do petka, 25. juna, sprovedu mere predostrožnosti koje se odnose na organizaciju procesa rada, kako bi radnici u najtoplijem delu dana imali pauzu za osvežavanje i postavljanje cisterni sa pijaćom vodom na šest lokacija.\nRepublički hidrometeorološki zavod Srbije izdao je upozorenje za područje Beograda na veoma visoke temperature, podseća se u saopštenju Gradske uprave i dodaje da se od utorka do petka očekuje veoma toplo vreme sa temperaturom koja će biti znatno iznad proseka za ovaj period godine.\n„Zbog toga sam naložio postavljanje auto-cisterni sa pijaćom vodom i ispravnim mestima za točenje na prometnim lokacijama na teritoriji Beograda za potrebe naših sugrađana“, rekao je Vesić.\nKako je naveo, cisterne će biti postavljene 22, 23, 24. i 25. juna od 8 do 20 sati na Trgu republike – TC „Staklenac“, Beogradskom sajmu – smer ka Čukarici, kod Opštine Novi Beograd – kružni tok uz zgradu opštine, u Zemunu – okretnica javnog gradskog prevoza na kraju Ulice cara Dušana, na Zelenom vencu i kod Vukovog spomenika.\nVreme pranja ulica biće pomereno od sutra do petka kako bi se u najtoplijem delu dana ulice osvežavale radi ublažavanja efekata veoma visokih temperatura, naveo je Vesić.\nOn je, dodaje se u saopštenju, naložio i pregled funkcionalnosti svih javnih česama na teritoriji grada, koje su u nadležnosti JKP „Beogradski vodovod i kanalizacija“ i JKP „Zelenilo – Beograd“.


Erste banka i Viktor Troicki nastavljaju saradnju - Marketing Mreža\nErste banka i Viktor Troicki nastavljaju saradnju\nErste Bank Novi Sad i poznati srpski teniser, član Dejvis kup reprezentacije, Viktor Troicki potpisali su ugovor o saradnji i u 2012. godini i time nastavili uspešno, višegodišnje partnerstvo. Saradnja podrazumeva finansijsku podršku banke Viktorovim aktivnostima, dok će on tokom mečeva u narednoj sezoni nositi logo banke, na levom rukavu, ali i u skladu sa svojim rasporedom i obavezama nastaviti da učestvuje u promotivnim aktivnostima Erste banke.\nViktor nije sakrio zadovoljstvo što je na neki način postao brend ambasador Erste banke, koja mu je tokom poslednjih nekoliko godina pružila jedinstvenu podršku. „Veoma me raduje nastavak saradnje, posebno što tokom ove godine od sebe očekujem mnogo – pre svega, povratak u prvih dvadeset, pa onda redom – do mesta među prvih deset igrača sveta. Čvrsto verujem da uz podršku i navijanje zaposlenih u Erste banci mogu doći do odličja i na Olimpijskim igrama u Londonu, čime bih ostvario svoj dečački san”, istakao je Troicki. On se, takođe, nada da će mu gust raspored ove godine dozvoliti da snimi makar jedan oglasni TV spot za Erste banku i pokaže napredak i na tom „terenu“.\nErste banka je saradnju sa Troickim započela još 2008. godine, sa ciljem pružanja podrške razvoju njegove sportske karijere, kao i promovisanja poslovnih aktivnosti banke.


Protesti u Zvorniku do DEBLOKADE RAČUNA "Alumine", po pravdu i u Banjaluku\nRade Jokić , Srna\n21.04.2017. 10:27 > 13:59\nProtest radnika "Alumine" i "Boksita" završen je u Zvorniku iznošenjem 6 zahteva vezanih za hitnu deblokadu računa "Alumine".\n- Tražimo od nadležnog tužilaštva i Ministarstva unutrašnjih poslova Republike Srpske da hitno procesuiraju odgovorne za blokadu računa “Alumine”, zbog nastale štete sa katastrofalnim posledicama po fabriku - navodi se u zaključcima, te zahteva prioritet u odlučivanju u sudskim sporovima koji se tiču "Alumine" i njenih povezanih lica.\nRadnici zahtevaju da se tokom dana zakaže hitna sednica Vlade Republike Srpske, uz obavezu da Vlada preduzme mere i odgovornost kako bi se fabrika deblokirala i da se nastali problem hitno reši.\nSa protesatnog skupa je upućen zahtev da se utvrdi odgovornost i učešće gradonačelnika Zvornika u ovoj blokadi, “čiji je mandat da zaštiti građane i imovinu koja se nalazi na teritoriji grada Zvornika, a ne da postupa u ime i za račun drugih”.\nUkoliko ne dođe do deblokade računa, pravdu će potražiti u Banjaluci, poručeno je na protestu.\nNa protestnom okupljanju radnika zbog blokade računa “Alumine” od strane Osnovnog suda Zvornik, a u korist privrednog društva ,,Pavgord" iz Foče okupilo se u Zvorniku oko 3.000 ljudi.\nRadnici su iz pravca fabrike “Alumina” došli peške magistralnim putem Zvornik - Milići. Među nezadovoljnima je više od 1.000 radnika “Boksita” i 700 radnika rudnika “Srebrenica”.\nRadnici su nosili transparente “Nema Zvornika bez ‘Alumine’”, “Mi nosimo regiju Birač i pustite nas da radimo”, “Dalje ruke od naše fabrike!”...\n- Protestovaćemo sve dok ne bude deblokiran račun kompanije ''Alumina'' - rekao je Radenko Smiljanić, predsednik Sindikalne organizacije "Alumine".\nPredsednik UO “Alumina” Milorad Motika najavio da će u ponedeljak biti doneta odluka Okružnog privrednog suda u Bijeljini, u vezi sa odlukom Osnovnog suda u Zvorniku o blokadi računa. On je potvrdio da će protesti trajati svakodnevno, do deblokade računa.\nNa kraju današnje protestne šetnje ulicama Zvornika u Osnovnom sudu u Zvorniku predati su zahtevi radnika.\nDodik ogorčen zbog rada pravosuđa\nPredsednik Republike Srpske Milorad Dodik izjavio je danas u Banjaluci da je "Alumina" najvažniji privredni resurs zvorničkog kraja i da je u slučaju ovog preduzeća ogorčen zbog rada pravosuđa, koje je “u funkciji kriminala i lopovluka, a ne društva i radnika”.\n- Pravosuđe je odmetnuti deo društvenih interesa u Republici Srpskoj i BiH, služi sebi i kriminalu, a ne pravdi i pravičnosti, što je dokaz i u ovom slučaju. Razumem radnike “Alumine” koji su izašli i traže da sud postupa u skladu sa pravom i da se ne smije ugroziti poslovanje ovako važnog kombinata - rekao je Dodik.\nNavodi da nije moguće da u Zvorniku postoji pravosuđe i ljudi koji nisu zainteresovani za funkcionisanje "Alumine".\nPOČELO JE Bunt obespravljenih radnika u Srpskoj poprima sve žešće razmere: Radnici "Alumine" na ulici, rudari PRETE SAMOUBISTVIMA\nPoruka predsednika Srpske za fabriku glinice u Zvorniku: Sudovi odmah da reše problem “Alumine”\nIz zvorničke "Alumine" traže HITNU ISTRAGU napada na člana UO kompanije: “To je deo HAJKE na one koji nisu dozvolili OTIMANJE IMOVINE preduzeća”\nZahtev rukovodstva zvorničke fabrike glinice: Uprava “Alumine” obavezna da traži otvaranje stečaja


Letnja kupališna sezona na bazenima Tašmajdana biće produžena do nedelje nakon najave meteorologa da nas tokom vikenda očekuje lepo vreme i visoke temperature, saopšteno je iz ovog sportsko-rekreativnog centra.\nZbog lepšeg vremena, ali i velikog interesovanja posetilaca, otvoreni bazeni će umesto do 31. avgusta, kada se tradicionalno završava sezona, ovog leta biti na raspolaganju do nedelje, 2. septembra, navode u SRC "Tašmajdan".\nLetnji bazeni biće otvoreni u subotu i nedelju, u redovnom terminu od 10 do 19 sati.\nNEMA KUPANJA U SEPTEMBRU Bazeni ne nameravaju da produže OČAJNU SEZONU\nOd ponedeljka počinju pripreme za jesenju i zimsku sezonu, a posetioci će moći da koriste zatvorene bazene radnim danima od šest do devet, ponedeljkom, sredom, petkom, subotom i nedeljom od 12 do 18, a utorkom i četvrtkom od 12 do 17 sati, saopšteno je iz SRC "Tašmajdan".\nNa većini otvorenih gradskih bazena naveli su ranije, žaleći se na izuzetno lošu posetu zbog ćudljivih vremenskih prilika tokom leta, da neće produžiti sezonu.\nROLERI, BICIKLI I KUPANJE NA ADI "Nadamo se da će nam avgust spasti sezonu"


Islamisti tražili otkup od 100 miliona evra\n21 avgust, 2014\nAmerički novinar Džejms Foli snimljen 27. maja 2011.\nGlobalPost, medjunarodna novinska organizacija za koju je Foli radio kao frilenser, navodi da je Islamska država, posle otmice novinara, tražila otkup od 100 miliona evra.\nInterpol je naveo da čin ekstremista Islamske države, koji su odsekli glavu američkom novinaru Džejmsu Foliju u Siriji, pokazuje koliko je potrebna koordinisana globalna akcija u suočavanju sa pretnjom koju predstavljaju strani borci koji dolaze u konfliktna područja na Bliskom istoku.\nU medjuvremenu, GlobalPost, medjunarodna novinska organizacija za koju je Foli radio kao frilenser, navodi da je Islamska država, posle otmice novinara, tražila otkup od 100 miliona evra, odnosno više od 130,000 dolara. GlobalPost je taj zahtev preneo američkim istražiteljima ali SAD nisu plaćale otkup u brojnim slučajevima Amerikanaca otetih u konfliktnim područjima, kako ne bi ohrabrivale buduće otmice. Pentagon je saopštio da je bezuspešno pokušao da spasi američke taoce, medju kojima je bio i Foli, iz zatočeništva Islamske države.\nPortparol Pentagona Džon Kirbi navodi da misija nije uspela zato što se taoci nisu nalazili na lokaciji gde se verovalo da ih ekstremisti drže. Jedan visoki američki zvaničnik izjavio je da je predsednik Obama odobrio tu misiju ranije ovog leta i da je u pitanju bila komplikovana operacija u kojoj su američke snage razmenile vatru sa ekstremistima.\nIslamisti su na video snimku prikazali da drže još jednog američkog novinara, Stivena Sotlofa. Islamska država drži još više talaca, kaže Širaz Maher iz Medjunarodnog centra za proučavanje radikalizacije, pri Kings Koledžu u Londonu.\n“Drže još tri američka državljanina i najmanje dva Britanca. Dakle, jasno je da drže odredjeni broj zapadnjaka ali i ljude iz drugih evropskih zemalja. Nisu u pitanju samo novinari, zarobili su i neke humanitarne radnike. Islamska država ima izvestan broj zarobljenika koje bi mogli da iskoriste u budućnosti.”\nBritanske vlasti nastoje da identifikuju čoveka koji je Foliju odsekao glavu. Incident izaziva veliku uznemirenost u Londonu, kaže Maher.\n“Moguće je da imamo britanskog državljanina koji je odrubio glavu američkom državljaninu u sirijskom konfliktu. Kada se to poveže, postaje veoma jasno da će u ovoj zemlji ali i širom Evrope nastati veliki pritisak da se zaustave ljudi koji žele da idu i učestvuju u ovom konfliktu.”\nŠef britanske diplomatije Filip Hemond upozorava na opasnost koja preti Zapadu od džihadista.\n“Unutar tih organizacija postoji značajan broj britanskih džihadista, koji se obučavaju, i postaju sve brutalniji zbog svojih iskustava u Iraku i Siriji. Mnogi od njih će se vratiti u Britaniju ako budu mogli, u nekom trenutku, i predstavljaju pretnju svima nama ovde.”\nStrani, a posebno britanski džihadisti koji se bore za Islamsku državu odgovorni su za neke od najstrašnijih zločina, kaže Širaz Maher.\n“Ranije ove godine, britanski strani borci učestvovali su u pogubljenju ratnih zatvorenika, pripadnika sirijske armije koje su zarobili. Krajem prošle godine, imali smo britanske državljane - bombaše samoubice - u Alepu.”\nIslamska država navodi da je ubistvo Folija odmazda za američke vazdušne udare – koji su pomogli kurdskim i iračkim snagama da ponovo osvoje strateški važnu branu u Mosulu ove nedelje. Analitičari navode da je surova reakcija te grupe dokaz da američka intervencija nanosi štetu islamistima.\nDirektor Glasa Amerike Dejvid Ensor juče je ocenio da Islamska država neće ništa postići ubijanjem novinara koji su “nedužni posmatrači i nemaju nikakav uticaj na američku politiku.”\n“To je bilo potpuno tragično i besmisleno ubistvo nedužnog čoveka koji je samo radio svoj posao – a njegov posao je novinarstvo, jedna časna profesija koja postaje sve opasnija. Statistike u proteklih nekoliko godina pokazuju da je više novinara ubijeno ili povredjeno dok je obavljalo svoj posao nego u celom mom životnom veku pre toga. Po meni, ovo neće uticati na američku politiku niti će navesti američke novinare da prestanu da izveštavaju sa konfliktnih područja.”\nEnsor dodaje da Glas Amerike svakodnevno, a ponekad i iz sata u sat, procenjuje rizike koji prete prilikom izveštavanja iz različitih područja, kao i da poštuje procenu svojih novinara koji su rizici prihvatljivi prilikom obavljanja njihovog posla.


Dvanaest novih linija iz Niša - poleće i "Er Srbija": Evo kad mogu da se kupe karte! - PRess Serbia | PR PRess team\nDruštvo • Entertainment • News • Srbija • Svet\nDvanaest novih linija iz Niša – poleće i “Er Srbija”: Evo kad mogu da se kupe karte!\nSa Aerodroma “Konstantin Veliki” u Nišu od sredine jula kreće 12 novih linija ka evropskim zemljama, a posle dužeg vremena sa ovog aerodroma leteće domaća avio-kompanija Er Srbija.\n– Analizirali smo prisustvo stranih kompanija u regionu jugoistočne Srbije, njihova sedišta, i fabrike u ostalim državama u Evropi i pokušali da obezbedimo do tih destinacija takođe veze, jer smatramo da ćemo na bazi pozitivnih iskustava kompanija koje su već prisutne u regionu, moći efikasnije da radimo na privlačenju novih investitora – kaže Milan Ranđelović iz Kacelarije za lokalni ekonomski razvoj Niša.\nTagoviaerodrom konstantin veliki aerodrom u nišu er srbija nove linije


Završena još jedna deonica gasovodne mreže\nNovoizgrađeni deo distributivne gasne mreže od „Pionira“ do Nove opštine duž ulica Lošinjska, Senćanski put i Trg Lazara Nešića u ukupnoj dužini od 1.420 metara danas je pušten u rad. Vrednost ove investicije je oko devet miliona dinara.\nZamenica gradonačelnika Subotice Timea Horvat istakla je da je ovo još jedan primer dobre saradnje između rukovodstva grada i javnih komunalnih preduzeća, jer na ovom potezu postoji interesovanje potrošača za priključak na gasovodnu mrežu.\n- Na ovaj gasovod, koji je deo distributivne gasne mreže Subotica moći će se priključiti oko 10 velikih poslovnih potrošača i oko 30 stambenih potrošača – rekla je Timea Horvat.\nJKP „Suboticagas“, će nastaviti sa investiranjem u gasovodnu mrežu. U planu je produžetak izgradnje distributivne gasne mreže Korzo i okolnih ulica, Branislava Nušića, Ive Vojinovića, Cara Dušana, Braće Radića (obostrano) i Maksima Gorkog. Ukupno planirana dužina gasovoda je oko 860 metara dok će vrednost investicije iznositi oko šest miliona dinara (bez PDV).\n-Planom poslovanja za 2018. godinu, pored većih investicija predvideli smo i izradu 150 besplatnih priključaka na distributivnu gasnu mrežu za stambene potrošače i deset za male poslovne potrošače – kaže Ildiko Zedi, direktorica JKP „Subotica gas“.\nU 2018. godini ukupno je izvedeno 222 priključka na distributivnu gasnu mrežu.


Metalne ploče pale na radnike u prijedorskoj firmi - Istinito.com - Ne budi ovca!\nPočetna > BIH > Hronika > Metalne ploče pale na radnike u prijedorskoj firmi\nMetalne ploče pale na radnike u prijedorskoj firmi\n22. Maja 2019. Istinito247Leave a Comment on Metalne ploče pale na radnike u prijedorskoj firmi\nDvojica radnika teško su povrijeđena prilikom nesreće u krugu firme „Bosnamontaža“ u Prijedoru, saznaje Srpskainfo.\nPrema informacijama, teške i po život opasne povrede zadobili su radnici pomenute firme Slavko Kecman i Dušan Marin, obojica iz Prijedora. Nesretni radnici su prošli sa brojnim lomovima i teškim povredama po cijelom tijelu.\nPolicijska uprava Prijedor nije se oglasila o ovoj nesreći sve do upita, a jedan od vlasnika firme je bivši narodni poslanik i član SDS Dušan Berić.\nPoslanici pitali Tegeltiju da li je spreman da uhapsi i Dodika\nTagged bosnamontaza istinito povrede prelomi prijedor radnici\nFunkcionerima RS na raspolaganju hiljade skupih kvadrata\nRUGIP tužena za 4,8 miliona maraka


Rukomet je sport u kojem dominira Vojvodina, Lale osmi put uzastopno šampioni Srbije\nIzvor: MozzartSport.com, 15.Maj.2021, 19:44\nNovosađani ubedljivi u derbiju sa Partizanom - 28:20\nRukomet je sport u kojem u srpskim okvirima dominira novosadska Vojvodina. Lale su večeras u dvorani Slana bara ubedljivo savladale Partizan, pa su dva kola pre kraja šampionata stigle do nedostižih sedam bodova prednosti. Crno-beli su večeras imali poslednju priliku da teoretski ostanu u trci za trofej, ali nisu imali mnogo šansi protiv objektivno kvalitetnijeg protivnika, koji je i osmi put uzastopno postao vladar naše zemlje - 20:28 (8:14).\nNovosađani su izuzetno motivisano ušli u današnji meč i praktično nijednog trenutka nisu dozvolili da se pitanje pobednika dovede u pitanje. Lale su već na poluvremenu imale šest golova prednosti (14:8), a ostatak...\nDanas: Rukometaši Vojvodine ponovo šampioni Srbije


► Putin odbio da koristi dvojnika za vreme Čečenskog rata\nU intervjuu za novinsku agenciju Taš čiji odlomak objavljen danas Putin je rekao da taj plan potiče iz početka 2000-itih i da je predložen "u najtežim trenucima borbe protiv terorizma".\nPočetkom 2000-itih Rusija se borila protiv separatista u Čečeniji koji su takođe izvodili napade na drugim mestima u zemlji. Putin je obišao trupe u Čečeniji samo nekoliko sati pošto je njegov prethodnik Boris Jelcin podneo ostavku 31. decembra 1999. Putin je takođe nekoliko puta posetio Čečeniju narednih godina gde su borbe i dalje trajale.\nRuski predsednik nije objasnio razloge zbog kojih je odbacio predlog da ima dvojnika.\nŠezedesetsedmogodišnji Putin, bivši agent KGB-a koji je na vlasti u Rusiji više od 20 godina takođe je rekao da i dalje odbija da koristi lični mobilni telefon. Rekao je da se oseća "udobnije" da se oslanja na zaštićene komunikacije i da ponekad možda upotrebi telefon nekog svog pomoćnika.


Sastanak ministra Vulina i ministra odbrane Republike Kipar Angelidesa | Ministarstvo odbrane Republike Srbije\n- Srbija pamti svako dobro i svako zlo i uvek će dati sve od sebe da svako dobro i svako zlo vrati. U najtežim trenucima naše istorije, Kipar, njegov narod i sve njegove političke partije bile su uvek i dosledno uz Republiku Srbiju i naš narod. Kada smo bili ostavljeni i od mnogo većih, kada smo bili sasvim sami, tokom NATO agresije 1999. godine, narod Kipra bio je čvrsto uz nas. Srbija to nikada neće zaboraviti – poručio je ministar Vulin nakon sastanka sa kiparskim kolegom.\n- Republika Srbija daje sve od sebe da dođe do rešenja kada je u pitanju Kosovo i Metohija i upravo zbog toga razumemo koliko je teško narodu i Vladi Republike Kipra kada mora da rešava svoje probleme, na svojoj teritoriji – probleme koje su doneli drugi. Zato Republika Srbija sa velikom zabrinutošću prati razvoj situacije u istočnom Mediteranu i osuđuje svaku aktivnost koja nije u skladu sa međunarodnim pravom, uključujući i Konvenciju Ujedinjenih nacija o pravu mora – rekao je ministar Vulin.\n- Želim da zahvalim ministru na njegovom ličnom doprinosu da saradnja između naših ministarstava bude još bolja i još razvijenija. Želim da zahvalim za vašu odluku da izaberete naša sredstva – „Noru“, oklopno vozilo „Miloš“, našu municiju i to što ste, kada ste mogli da birate, izabrali baš nas – rekao je ministar Vulin poručivši da kupovina oružja nije samo pitanje ekonomije i vojske, već i politike i odnosa prema zemlji odakle kupljeno oružje dolazi.


„Do te dubine moglo bi se doći za oko mesec dana, kada ćemo znati i rezultate. Za sada nam geološki nalazi i temperatura tla daju optimizam da će biti pronađeno komercijalno upotrebljivo nalazište“, naveo je Perunović, prenosi RTCG.Perunović je ranije rekao da istražno bušenje u podmorju kraj Ulcinja obećava veliko nalazište nafte, a na području Crne Gore ima još nekoliko potencijalnih nalazišta.Crnogorski državni sekretar govorio je i o rekonstrukciji Termoelektrane Pljevlja i rekao da ona ne bi koštala 54 miliona evra, koliko je ugovoreno, već 80 do 100 miliona evra, a ni tada se ne bi smanjila emisija ugljen-dioksida (CO2) na parametre koje zahteva EU.„Sadašnja proizvodna cena megavata iz TE iznosi između 45 do 50 evra po megavatu, a uz plaćanje kredita (kazni) za emitovanje gasa CO2, po sadašnjim cenama megavat bi koštao 110 do 112 evra. Narednih godina će to narasti na 150 evra po megavatu“, kazao je Perunović.On je naveo da zbog toga struja iz termoelektrana više nije konkurentna, kao i da su ciljevi EU da se postepeno ukida proizvodnja struja iz uglja.\nIstražna bušotina u podmorju crnogorskog Jadranskog mora došla je do dubine od 5.215 metara, a moguće nalazište nafte i gasa nalazi se na oko 6.500 metara, rekao je državni sekretar u Ministarstvu kapitalnih investicija Crne Gore Marko Perunović.\n„Do te dubine moglo bi se doći za oko mesec dana, kada ćemo znati i rezultate. Za sada nam geološki nalazi i temperatura tla daju optimizam da će biti pronađeno komercijalno upotrebljivo nalazište“, naveo je Perunović, prenosi RTCG.\nPerunović je ranije rekao da istražno bušenje u podmorju kraj Ulcinja obećava veliko nalazište nafte, a na području Crne Gore ima još nekoliko potencijalnih nalazišta.\nCrnogorski državni sekretar govorio je i o rekonstrukciji Termoelektrane Pljevlja i rekao da ona ne bi koštala 54 miliona evra, koliko je ugovoreno, već 80 do 100 miliona evra, a ni tada se ne bi smanjila emisija ugljen-dioksida (CO2) na parametre koje zahteva EU.\n„Sadašnja proizvodna cena megavata iz TE iznosi između 45 do 50 evra po megavatu, a uz plaćanje kredita (kazni) za emitovanje gasa CO2, po sadašnjim cenama megavat bi koštao 110 do 112 evra. Narednih godina će to narasti na 150 evra po megavatu“, kazao je Perunović.


Magazin Biznis, septembar 2020, broj 176 Archives - Nira Press\nPočetna » Magazin Biznis » Magazin Biznis 2020 » Magazin Biznis, septembar 2020, broj 176\nPostoji razlika između Brisela i Vašingtona. Dok Amerikanci deluju brzo posle donošenja odluke, Evropi uvek treba više vremena. Uz sve to, pandemija virusa covid-19, objektivno je mnogo usporila procese. Zato\nUjedinjeni u različitosti – glasi slogan pod kojim su proklamovale svoju saradnju članice Evropske unije. Ako taj slogan važi za njih, još više bi trebalo da važi za države Zapadnog\nAnalitičari Svetske banke u studiji o globalnoj produktivnosti ističu da bolja infrastruktura – transport, energija, telekomunikacije – može povećati produktivnost. Tamo gde fiskalni prostor dozvoljava, vlade bi trebalo da finansiraju\nDa se ne sekiramo za sudbinu i lagodan život princa Harija i Megan Markl. Potpisali su dugogodišnji ugovor sa Netfliksom o produkcijskoj saradnji. Lepa Megan se odrekla glumačke karijere ali\nNemačka organizacija SES, koja okuplja oko 11.000 eksperata, deluje u gotovo svim zemljama sveta, a usluge konsaltinga za kompanije su besplatne, uz minimalne troškove za boravak eksperta. Srbija, nažalost, nedovoljno\nNovonastale okolnosti uzrokovane pandemijom virusa korona, uzdrmale su svetsku ekonomiju, a najviše preduzetnike i mala preduzeća koji su u izazovnim vremenima najranjiviji. Zbog toga je Banca Intesa, kao vodeća banka\nKreditna aktivnost ni u jednom trenutku nije prestajala i to je dobra vest koja govori da kriza nije zaustavila život i rad. Prema izveštaju Kreditnog biroa iz juna, u 2020.\nPrimena Zakona o agencijskom zapošljavanju počela je 1. marta ove godine, a samo dve nedelje kasnije je proglašeno vanredno stanje usled pandemije. Zato ovaj zakon možda i nije dobio dovoljnu\nČujem da kod nas neki imaju vremena za depresiju i stagnaciju. Na zapadu nije tako. Ovde sistem tera na pokret i nema vremena za apatiju. Neki štrajkuju, drugi se prilagođavaju.\nSrpsko tržište će pretrpeti velike promene uslovljene aktivnostima osiguravača i postepenim usklađivanjem regulative sa standardima Evropske unije. Usled uvođenja novih proizvoda i usluga na tržištu, doći će do rasta nivoa\nTokom vanrednog stanja šoping centri nisu radili najveći deo vremena. Jun je malo popravio sliku, ali u julu i avgustu se ponovo beleži pad poseta od 30 do 50 odsto\nOvan Vi ste samouvereni kao i uvek. Imaćete dosta snage da izgurate sve što ste planirali tokom meseca. Iako je ovo bila teška godina, niste raspoloženi za stopiranje velikih projekata.\nLJUBICA TOMIĆ: Kad akcionari tuže direktora…\nVećina domaćeg menadžmenta nije upoznata sa odgovornostima direktora, a upravo su najčešći slučajevi tužbi inostranih akcionara ili članova društva, protiv domaćeg menadžera. Ekonomski krizna vremena uvek vode ka ispitivanju dužnosti\nPriroda se poigrala zemljom, vodom i kamenom, ali kada se približite figurama, odmah postaje jasno zašto je Đavolja varoš pre desetak godina ušla u izbor sedam novih svetskih čuda prirode,


Bolja zaštita za vrtiće – Info M\nPočetna / Vesti / Bolja zaštita za vrtiće\nBolja zaštita za vrtiće\nN. Stanković 5. фебруара 2018.\tVesti Ostavite komentar 736 pregleda\nTrenutno stanje u beogradskim vrtićima je dobro, ali želimo moderniji sistem zaštite za oko 60.000 dece koja borave u predškolskim ustanovama, ocenio je danas gradski sekretar za obrazovanje i dečju zaštitu Slavko Gak.\nOn je, gostujući na Studiju B, rekao da će zbog toga u sve vrtiće do kraja godine biti uvedeni panik-tasteri kojima će se umrežiti sve hitne službe za intervencije.\n– Lično sam insistirao na tome da sistem zaštite u vrtićima mora da se modernizuje jer moramo i da olakšamo posao ljudima koji se bave našom decom kako bi ona bila bezbednija, što je najznačajnije – rekao je Gak.\n– Da bi se to desilo, morate da imate stabilne prihode Grada Beograda, i oni to zaslužuju – rekaoje Gak.\nOn je rekao i da će grad nastaviti da otvara nova mesta u vrtićima, ali pre svega adapatacijom prostora, što je za sada dalo dobre rezultate.\n– To je dobar model, nećemo više skupe investicije, već racionalnije korišćenje prostora – rekao je Gak.\nOn je najavio i još nekoliko novih mogućih vrtića u prostorima koja će za adaptaciju ustupiti Vojska Republike Srbije i Ministarstvo odbrane, o čemu su pregovori u toku.\n– Očekujem da u narednom periodu kroz sradnju sa opštinama, a onda i sa vojskom, nastavimo da otvaramo nova mesta – zaključio je Gak.\nPrethodno Lasti još 29 autobusa za prigradske linije\nSledeće Beograd predstavlja radionicu „Znanjem do cilja“


ĆORIĆ: Potpisan koalicioni sporazum o skupštinskoj većini sa 80 odsto kapaciteta | Novosti.RS\nU Bijeljini je 10 stranaka okupljenih oko SNSD potpisalo danas koalicioni sporazum o skupštinskoj većini koja ima 80 odsto političkog kapaciteta u Skupštini grada.\nReč je o sporazumu koalicije koja je podržavala zajedničkog kandidata za gradonačelnika Miću Mićića koji na lokalnim izborima nije osvojio novi mandat, a sporazumu se priključila i SDA.\nĆorić je nazvao je čudnom pojavom izborni rezultat, prema kojem je koalicija osvojila 80 odsto glasova za Skupštinu grada, a 40 odsto glasova za gradonačelnika.\n-Evidentno je da ćemo u budućem sazivu Skupštine grada Bijeljina imati dvotrećinsku većinu odbornika i važno je da ostajemo okupljeni oko zajedničkih ciljeva, rekao je Ćorić.\nOn je dodao da će, ukoliko konačni izborni rezultati potvrde pobjedu kandidata SDS i PDP za gradonačelnika LJubiše Petrovića, na njemu biti najveća odgovornost da ispuni sva obećanja koja je dao građanima Bijeljine.\n- Mi ćemo se potruditi da održimo stabilnu skupštinsku većinu, stabilnu vlast i u skladu sa nadležnostima Skupštine grada, koje su velike, imenujemo iz naše koalicije rukovodioce koji će ubuduće biti okosnica kadrovskih rešenja u gradu, najavio je Ćorić.\nSporazum o formiranju skupštinske većine potpisali su SNSD, SPS, Ujedinjena Srpska, Demos, DNS, Socijalistička partija, NDP, Pokret za Bijeljinu, Prva SDS, SDS Semebrija, kao i SDA i on ostavlja mogućnost da se koaliciji pridruže i drugi.\nPredsednik SDS Semberija Mićo Mićić rekao je novinarima da njegov protivkandidat Petrović ima veliku prednost i da je, bez obzira na glasove iz inostranstva, on novi gradonačelnik Bijeljine, na čemu mu je čestitao i poželio uspeh.\nMićić je naveo da će kroz koalicioni sporazum ove stranke nastaviti da utiču na život i rad grada, u najboljem interesu građana, ističući da je SDS Semberija kao nova politička stranka druga politička snaga u Bijeljini.\nRS Bijeljina SNSD Nedeljko Ćorić


Polt: Parlamentarni izbori nova prekretnica za Srbiju\nAmbasador SAD u Srbiji Majkl Polt izjavio je da su predstojeći parlamentarni izbori nova prekretnica za Srbiju i da je trenutak za suočavanje sa rešenjem za Kosovo.\nKosovo nije najvažnije pitanje, rekao je ambasador Polt i naglasio da je stav Sjedinjenih Američkih Država uvek bio uravnotežen i da je sada ipak trenutak da se suočimo s rešenjem, bilo ono bolno ili teško. Posle sedam godina, treba da krenemo dalje i donesemo rešenje početkom 2007. goine, čim se završe izbori u Srbiji, rekao je američki ambasador. Povodom najava mogućeg veta Rusije u Savetu bezbednosti UN, Majkl Polt je rekao da će u slučaju nepostizanja dogovora biti potražene druge mogućnosti, ali je ukazao da su sada svi izjavili da podržavaju proces koji vodi Marti Ahtisari.\nNa ovu izjavu američkog ambasadora reagovao je savetnik srpskog premijera Vladeta Janković i ocenio da je ona za žaljenje i da ne bi trebalo da predstavnici stranih zemalja utiču na raspoloženje javnosti pred izbore.\nA povodom nedavnog slučajnog susreta na skopskom aerodromu predsednika Srbije Borisa Tadića i kosovskog premijera Agima Čekua portparol vlade Srđan Đurić izjavio je da je za Vladu Agim Čeku zločinac protiv koga su podignute mnoge krivične prijave i da će kad-tad odgovarati. Na ovakvu ocenu Vlade, reagovao je predsednik Boris Tadić i ponovio da je susret sa kosovskim premijerom bio slučajan.


Lazić: U Opštinu Mali Iđoš za više od godinu dana uloženo blizu milion evra - YU eco radio i Televizija\nNaslovna / Društvo / Lazić: U Opštinu Mali Iđoš za više od godinu dana uloženo blizu milion evra\nMiljana Crnogorac novembar 17, 2017\tDruštvo Napiši komentar 300 Pregledi\nKako se Yu eco televizija gleda u većem delu Vojvodine, na zahtev gledalaca, u našim informativnim emisijama u narednom periodu emitovaćemo priloge o uslovima života i aktuelnostima u gradovima i opštinama širom pokrajine. Ove nedelje naša ekipa obišla je opštinu Mali Iđoš za čiji razvoj je u proteklih nešto više od godinu dana uloženo oko milion evra. Zahvaljujući dobroj saradnji lokalne samouprave sa svim nivoima vlasti ova opština počela je da se razvija, a u planu su i veliki projekti poput izgradnje opštinske industrijske zone i fabrike vode, poručio je predsednik ove opštine Marko Lazić. Izdate su i građevinske dozvole za izgradnju prečistača otpadnih voda i magistralnog kolektora kroz celu opštinu, poručio je predsednik opštine Marko Lazić.\nPredstavnici Opštine Mali Iđoš istakli su da imaju dobru saradnju sa republičkom i Pokrajinskom vladom. Pokrajinska vlada izdvojila je značajna sredstva za obnovu ti predškolske ustanove i jednu školu na teritoriji ove opštine. Zahvaljujući tim sredstvima mališanima su omogućeni kvalitetniji uslovi za učenje i druženje.\nZajedničkim naporima predstavnika opštine i privrednika uskoro će započeti projekat popunjavanja rupa na ulicama u Lovćencu. Ulice Narodnog fronta, JNA i Jožef Atile već su asfaltirane. U toku je i rekonstrukcija kružnog toka kod Feketića koji je izgrađen pre sedam godina, rasveta je već postavljena, a ubrzo će kompletni radovi biti završeni, navode iz opštine.\nPrethodna Komemoracija kod spomenika ,,Balada vešanih“\nSledeća Sledeće nedelje ,,nedelja italijanske kuhinje“ u našem gradu


Stefanović: Srbija treba da uvede sankcije Rusiji | Klix Info\nStefanović: Srbija treba da uvede sankcije Rusiji\nMislim da je ovo možda pravi trenutak da Srbija napusti ulogu Buridanovog magarca – to je magarac koji je birajući između dva plasta cena – gledajući levo i desno – na kraju umro od gladi, kaže zamenik predsednika Stranke slobode i pravde Borko Stefanović, komentarišući aktuelnu situaciju na svetskoj političkoj sceni.\nOn navodi da bi najbolja bila ona vlada koja bi Srbiju „definitivno strateški i nepovratno usmerila u pravcu Zapada“. „Podržali bismo sankcije koje pogađaju režim Vladimira Putina, oligarhiju oko njega, ljude koji su odgovorni za ratne zločine u Ukrajini i sve ono što ne pogađa ruski narod i ruske građane“, rekao je, upitan stavu SSP prema sankcijama Rusiji.\nNa pitanje da li bi SSP bila spremna da uđe u Vladu sa SNS, kako bi se Srbija okrenula ka EU i prevazišla postojeće okolnosti, kaže da ne bi ušli u Vladu i da su to više puta rekli, iako se mogu čuti neki šumovi. „Mi smo opoziciona stranka i ostaćemo opoziciona stranka, najčvršća moguća stranka koja će ukazivati na loše poteze vlasti“, navodi Stefanović.\nU svetlu „gasnog rata“, upitan da li bi kao bivši funcioner DS i pregovarač u timu sa NIS-om iz ove perspektive rekao da je taj posao najgori posao veka, a ne najbolji, kako su ga tada proglasili, a kada je ceo energetski sektor Srbije faktički izručen Rusima, Stefanović je rekao da je to „očigledno to bila politička odluka, na najvišem državnom nivou“, a da je on vodio pregovore o socijalnom aranžamanu, o zaštiti prava radnika u NIS-u.\n„Pitanje je pod kojim uslovima je NIS prodat Rusima, a to su uslovi – famozni Južni tok koji se nikad nije desio i Banatski dvor kao gasno skladište – koje se desio. Da zanemarimo Kosovo, SB, taj posao – kada se zna da se nikad nije desio Južni tok – to jeste loš posao“, navodi, dodajući da niko tada nije pretpostavio šta će se desiti.\n„Mi smo opoziciona stranka i ostaćemo opoziciona stranka, najčvršća moguća stranka koja će ukazivati na loše poteze vlasti“, kaže Stefanović. Govoreći o vlasti SNS sa manjinama, kaže da će mu faliti treći partner koji je prirodno bio SPS. „Ali čini se da SPS u velikoj meri potrošio svoj kredibilitet bacajući proruske žetone, možda će i ući u vladau, ali to će biti mrvice i ostaci ostataka nekadašnjeg sjaja SPS“, dodaje Stefanović.\nNajbolja vlada za Srbiju bi, kaže, bila ona vlada „koja bi Srbiju definitivno strateški i nepovratno usmerila u pravcu Zapada, u pravcu evrointegracija, zadržavajući našu vojnu neutralnost ali nikako ne propagirajući političku neutralnost, što vidim da kažu neki predstavnici desnice“. Ne postoji politička neutralnost za Srbiju, kaže Stefanović, dodajući da se naša zemlja opredelila strateškim dokumentim, Ustavom, zakonima da se uključi u EU. „To bi bila vlada koja bi definitivno usmerila Srbiju ka Zapadu – tamo nam je mesto istorijski, beznednosno, politički, ekonomski i tu nema nikakve nedoumice.\nMislim da je ovo možda pravi trenutak da Srbija napusti ulogu Buridanovog magarca – to je magarac koji je birajući između dva plasta cena – gledajući levo i desno – na kraju umro od gladi“, kaže on.\nStefanović navodi da bi primarni i jedini interes trebalo da „nam bude Srbija i njeni građani“ i da ne treba nikada biti u službi druge vlasti, osim naše vlasti.\nNa pitanje da li bi SSP bila spremna da uđe u Vladu sa SNS kako bi te okolnosti bile prevaziđene i kako bi se Srbija okrenula ka EU, kaže da ne bi ušli u Vladu i da su to više puta rekli, a da je odgovornost na SNS i Vučiću koji su dobili najviše glasova na izborima „vrlo problematičnim i nefer“. Stefanović kaže da SSP „neće ometati strateško opredeljenje Srbije i bilo šta što vodi dobrobiti građana, sređenoj ekonomskoj situaciji, oslobađanju institucija, medija, borbi protiv korupcije i kriminala. To je naša misija – da vratimo normalnost u ovu zemlju – i to ćemo i mi raditi, s pozicije opozicije“, dodao je.\nNa pitanje da li biste podržali sankcije Rusiji, kaže da čvrsto stoje na stanovištu da našu politiku treba da uskladimo sa spoljnom politikom EU, ali da nisu ljubitelji sankcija. „Ne želimo sankcije koje pogađaju narod, znamo to jako dobro, jer su nas iste sankcije uništavale devedesetih, ali je nužno objasniti narodu na koga se ove konkretno sankcije odnose i šta to znači“, kaže Stefanović.\nPonovo upitan da li bi SSP podržao sankcije Rusiji , rekao je: „Podržali bismo sankcije koje pogađaju režim Vladimira Putina, oligarhiju oko njega, ljude koji su odgovorni za ratne zločine u Ukrajini i sve ono što ne pogađa ruski narod i ruske građane“. U ovoj situaciji ne znate kakve su sankcije, kaže da postoje razni modaliteti i treba videti šta to donosi našoj privredi i građanima i gasnoj situaciji, dodaje.\nStefanović kaže da smo „zemlja koja je u problemu, i bez ove krize, zato što gas dobijamo sa Istoka, figurativno, a naftu sa Zapada, takođe figurativno“. Kakva god da bude odluka, ona će imati ekonomske posledice i posledice po stabilnost ove zemlje zato je jako važno to pripremiti da građani na svojim leđima ne osete te posledice, naveo je.\nUpdated: 30 априла, 2022 — 7:40 am


Tri najveća prevoznika iz oblasti prevoza putnika ostvarili dobit od milion i po KM\n07.05.2016. / 7:10\nSARAJEVO, Ukoliko se realizuju dogovori i planovi postignuti između predstavnika Vlade FBiH i turske kompanije za proizvodnju autobusa BMC, BiH bi uskoro mogla dobiti savremenu kompaniju za proizvodnju autobusa, koje bi i izvozili, potvrdio je Nermin Džindić, ministar energije u\nAutobusi u Njujorku dobivaju Wi-Fi punjače za tablete i smartphone\n11.03.2016. / 20:27\nNJUJORK, Grad Njujork je u utorak ponosno objavio uvođenje autobusa koji će biti opremljeni Wi-Fi mrežom i USB punjačima za tablete i smartphone.\nU RS rast broja registrovanih vozila\n27.01.2016. / 11:33\nBANJALUKA, U Republici Srpskoj su u četvrtom tromjesečju prošle godine registrovana 84.722 vozila ili za 1,5 odsto više nego u istom periodu 2014. godine, podaci su Republičkog zavoda za statistiku.\nCentrotrans Eurolines u ovoj godini planira investicije od oko 4 miliona KM\n16.01.2016. / 7:00\nSARAJEVO, Kompanija Centrotrans Eurolines 2015. godinu završila je sa pozitivnim rezultatom, a u ovoj godini planiran je rast svih paramatara te investicije od oko četiri miliona KM.\n11.03.2014. / 7:45\nKRAGUJEVAC, Grupa od 15 radnika preduzeća “Autosaobraćaj” iz Kragujevca počela je štrajk glađu zbog, kako tvrde, nezakonite prodaje njihovog autobusa na javnom nadmetanju održanom u izvršnom odjeljenju Osnovnog suda.\nSvakodnevni prevoz iz grada do Aerodroma\n06.12.2013. / 11:51\nBANJALUKA, Turistička agencija “Smiljić” uvela je svakodnevnu autobusku liniju iz Banjaluke do Aerodroma u Mahovljanima, potvrđeno je u preduzeću “Aerodromi Republike Srpske”.\nPoljski Solaris isporučuje 200 autobusa za Beograd\n08.03.2013. / 15:10\nBEOGRAD, Gradsko saobraćajno preduzeće Beograd potpisalo je danas ugovor sa poljskom kompanijom Solaris o nabavci 200 niskopodnih zglobnih autobusa za potrebe javnog prevoza u prijestonici.


Erjavec: Dijalog s Turskom mora se očuvati – Sandžak PRESS\nErjavec: Dijalog s Turskom mora se očuvati\nSlovenski ministar vanjskih poslova kaže da u svakoj prilici čelnicima Evropske unije pokušava skrenuti pažnju na važnost sporazuma s Ankarom.\nMinistar vanjskih poslova Slovenije Karl Erjavec izjavio je da ne postoji rizik od otvaranja balkanske migrantske rute sve dok je na snazi sporazum koji su prošle godine potpisali Evropska unija i Turska.\n“Ne postoji opasnost od ponovnog otvaranja balkanske rute sve dok traje sporazum koji je postignut s Turskom”, rekao je on nakon sastanka s italijanskim ministrom vanjskih poslova Angelinom Alfanom u Rimu.\nDodao je da u svakoj prilici čelnicima EU-a pokušava skrenuti pažnju na važnost sporazuma s Ankarom, potpisanog u martu 2016. godine.\n“Uprkos komplikovanim odnosima, dijalog s Ankarom mora se očuvati kako bismo zaštitili ovaj sporazum zato što se pribojavam i pritiska koji bi na zapadni Balkan mogao izazvati novi migrantski val. Čak bi njegove posljedice bile štetnije od onih koje je izazvao prvi val”, kazao je Erjavec.\nPovratak stranih boraca\nDotakao se i opasnosti da se strani ratnici balkanskom rutom počnu vraćati u Evropu.\nIstakao je da oružana grupa Islamska država Irak i Levant gubi rat te da su se strani borci počeli vraćati u matične zemlje, upozoravajući da bi, ako se ti borci budu vraćali balkanskom rutom, to moglo izazvati veliku nestabilnost u regiji.\nNaglasio je da EU treba govoriti jednim glasom u cilju očuvanja vanjskih granica Unije.\nAlfano je istakao da se Italija i Slovenija slažu o brojnim važnim pitanjima, uključujući pitanje migracija i približavanje zapadnog Balkana Evropskoj uniji.\n10. Novembra 2017. D A W U D.\nZna to sve Sultan pa i neobrće pažnju na EU sta pričaju.!


TENIS Archives - Страница 2 од 10 - Sport ekspres\nWTA lista: Nastavak pada Jelene Janković, Krunićeva i dalje na 47. poziciji\nNa rang listi Ženske teniske asocijacije srpske igračice nisu ostvarile značajnije pomake. Zapravo, Aleksandra Krunić je, kao naša najbolje plasirana teniserka, ostala 47., dok je Jelena Janković pala sa 255. na 260. poziciju. Pad je […]\nBeker nakon Đokovića preuzima Zvereva\n23/02/2018 23/02/2018 Slobo M\nUgledni nemački sportski list Bild donosi informaciju da se Boris Beker vraća trenerskom poslu. Posle uspešne saradnje sa Novakom Đokovićem, legendarni Nemac će u budućnosti biti „učitelj“ Aleksandru Zverevu, koji je raskinuo saradnju sa dosadašnjom […]\nKrajinović bolji od Simona, sledi Puj za polufinale!\nSrpski teniser Filip Krajinović plasirao se u četvrtfinale turnira u Marselju, pošto je savladao Francuza Žila Simona 6:3, 6:3. U borbi za polufinale Krajinović će se sresti sa Lukom Puijem koji je na 16. mestu […]\nKrunićeva 49. na svetu i ujedno jedina srspka teniserka među najboljih 250!\n19/02/2018 19/02/2018 Slobo M\nSrpska teniserka Aleksandra Krunić nazadovala je za dve pozicije i na danas objavljenoj WTA listi zauzima 49. mesto. Krunićeva je 49. na svetu sa 1.111 bodova. Ona je ujedno i jedina srpska teniserka među najboljih 250, pošto […]\nFederer započeo 303. nedelju na prvom mestu ATP liste, Đoković i dalje na 14 poziciji!\nŠvajcarski teniser Rodžer Federer od ponedeljka je ponovo prvi teniser na ATP listi, posle više od pet godina, dok je Novak Đoković i dalje na 14. poziciji. Federer je u nedelju osvojio titulu na turniru u Roterdamu, svoju 97. […]\nKrajinović završio učešće na turniru u Roterdamu\n15/02/2018 15/02/2018 Slobo M\nSrpski teniser Filip Krajinović završio je učešće na turniru u Roterdamu, pošto je izgubio u drugom kolu od Bugarina Grigora Dimitrova 7:6 (7:4), 7:5. Drugom nosiocu su za treću pobedu u isto toliko mečeva bila […]\nBerdih otpisao Troickog za sat vremena\nSrpski teniser Viktor Troicki nije uspeo da napravi iznenađenje u drugom kolu turnira u Roterdamu, pošto je izgubio od Čeha Tomaša Berdiha 6:1, 6:2. Berdih je ubedljivom igrom, za samo 62 minuta slavio protiv Troickog […]\nPosle velike borbe Krajinović izborio osminu finala u Roterdamu\nNaš teniser Filip Krajinović plasirao se u osminu finala turnira u Roterdamu, pošto je na startu pobedio Kanađanina Feliksa Ože-Alijasima sa 6:2, 3:6, 7:5. Meč je trajao dva sata i 15 minuta. Krajinović je veoma […]\nAleksandra Krunić eliminisana sa turnira u Dohi\n13/02/2018 13/02/2018 Slobo M\nSrpska teniserka Aleksandra Krunić završila je učešće na turniru u Dohi pošto je u prvom kolu izgubila od Barbare Stricove iz Česke sa 4:6, 4:6. Krunićeva je u oba seta prepustila protivnici po jedan brejk, […]


Del Ponte najavljuje skoro hapšenje Mladića\nدريکسال و پنج ماه اخير، کوششهای پادشاه عربستان سعودی و امير قطر نيز برای آشتی دو جنبش رقيب فلسطینی ناکام مانده است. عکس از EPA\nGlavni tužilac Haškog tribunala Karla del Ponte izjavila je u intervjuu za magazin "Špigl" da bi Ratko Mladić mogao da bude uhapšen u narednih nekoliko sedmica.\n"Sigurna sam sa 80 odsto da će Mladić biti uhapšen do kraja godine, moguće u narednim sedmicama", izjavila je Del Ponte. U intervjuu za "Špigl", ona je rekla da je Srbija odlučna da uđe u EU i da je početkom ove godine konačno sastavljen plan o hapšenju Mladića u njegovom skrovištu u Beogradu i da je predsjednik Vlade Srbije Vojislav Koštunica "uz značajne teškoće, na kraju pristao da ga podrži". Glavna haška tužiteljka je dodala da, uprkos tome, vojne i civilne obavještajne službe Srbije i dalje ne sarađuju u potpunosti.\nDel Ponte je rekla da su Mladić i Radovan Karadžić redovno dobijali signale od Slobodana Miloševića i da će svoju verziju događaja predstaviti u svojoj knjizi sljedeće godine. Ona je potvrdila da je Karadžić stupio u kontakt sa jednim haškim istražiteljem 1999. godine i rekao da će se predati, ali da se onda iznenada predomislio.\nEU je prije tri dana odgodila donošenje odluke o jačanju veza sa Srbijom zbog ocjene Del Ponteove da je saradnja Beograda sa njenim sudom "i dalje spora i nedovoljna".\nU intervjuu za "Špigl" Del Ponte je izjavila i kako "nema sumnje" da je bivši premijer Kosova Ramuš Haradinaj kriv za ratne zločine. "Imam dokaze koji to potvrđuju. Gubim svjedoke na svim stranama u slučaju koji se vodi protiv Haradinaja. Njima se upućuju ozbiljne prijetnje. U ovom smislu, Albanci su gori od Srba", rekla je glavna tužiteljka Haškog tribunala za "Špigl".\nHaradinaj je trenutno na privremenoj slobodi na Kosovu, gdje učestvuje u kampanji za opšte izbore sljedećeg mjeseca, a Del Ponteova je navela da je to "apsolutno čini bijesnom".


05.02.2018 u 14:31\nPoliciji potrebne informacije o pljačkašima zlatare\nBeogradska policija intenzivno traga za dvojicom muškaraca koji su osumnjičeni da su na teritoriji Beograda izvršili krivično delo razbojništvo na štetu vlasnika jedne zlatare, saopšteno je iz MUP-a Srbije. Policija poziva građane da ukoliko prepoznaju osumnjičene sa snimka i fotografije ili ukoliko imaju bilo kakvu informaciju obaveste Policijsku upravu za grad Beograd na brojeve telefona 064/892-7710 i 011/279-7470.\nNagrada za informaciju o ubici bečkog frizera\nBečka policija u dogovoru sa tužilaštvom, ponudila je 20.000 evra za informacije koje bi dovele do rešavanja ubistva Arnolda Š. (46), vlasnika frizerskog salona „Hair & Style” u glavnom gradu Austrije, a oglas o tome objavljen je pre nekoliko dana u „Politici” i drugim listovima. Ovo ubistvo dogodilo se 16. novembra 2016, a austrijska policija sada je otkrila nove detalje iz istrage. Savezna kriminalistička služba je veštačenjem dela municije utvrdila da je pištolj kojim je počinjen zločin marke „zastava 9 mm”, proizveden u Kragujevcu. Takođe, osumnjičeni govori nemački jezik sa akcentom i verovatno je sa prostora južne Evrope. U oglasu se navodi da je tog


Oglasila se Banjalučanka sa snimka koji je srušio austrijsku vladu - NOVI GLAS\nOglasila se Banjalučanka sa snimka koji je srušio austrijsku vladu\nTajana Gudenus, Srpkinja iz Banjaluke koja se pojavljuje na snimku zbog kog je pala austrijska vlada, oglasila se preko svojih advokata i istakla da nije odgovorna za pad vlade Austrije niti je na bilo koji način uticala na događanja koja su dovela do ostavke vicekancelara Hajn Kristijana Štrahea.\n“Ja nisam odgovorna za pad austrijske vlade, niti sam na bilo koji način uticala na događanja koja su dovela do političkih posledica i ostavke vicekancelara Savezne republike Austrije”, navela je Tajana Gudenus u pisanoj izjavi, a prenosi “Dnevni Avaz”.\nPismom se oglasilo i advokatsko društvo Stojković, koje zastupa Tajanu Gudenus, i koje je navelo da “označavanjem njihove klijentkinje kao nekoga ko svojom “fatalnom privlačnošću” utiče na politička događanja, odnosno označavanjem kao nekoga ko predstavlјa toliko moćnu figuru koja je u mogućnosti da svojim ponašanjem dovode do pada vlade jedne od vodećih država Evropske unije, ona postaje meta i ugrožava se njena bezbjednost”.\nTajana Gudenus supruga je šefa poslaničkog kluba FPÖ Johana Gudenusa, jednog od aktera u kompromitujućem videu. Kako piše “Deutsche Welle”, riječ je o mladoj ženi koja potiče iz srpske porodice iz Hrvatske. Navodi se da je Tatjana Gudenus, rođena Tajčić, zajedno sa porodicom izbjegla u Banjaluku nakon početka rata 1992. godine.\nPodsjetimo, na snimcima koje su objavili “Der Spiegel” i “Sueddeutsche Zeitung”, Štrahe i njegov saradnik Johan Gudenus, sadašnji predsjednik poslaničkog kluba FPÖ, u julu 2017, dva mjeseca uoči parlamentarnih izbora u Austriji, u vili na Ibici razgovarali su s jednom ženom koja se predstavlja kao nećakinja ruskog oligarha koji želi da uloži 250 miliona evra u austrijsku ekonomiju. Sa njima je bila i Gudenusova supruga.\n“Sueddeutsche Zeitung” i “Der Spiegel” objavili su tajno snimljeni video na Ibici u kojem Štrahe u razgovoru s jednom navodnom bogatašicom za novac nudi prednosti pri dodjeli javnih tendera u Austriji.\nIako je sagovornica u nekoliko navrata ponovila kako se radi o ilegalnom novcu, Štrahe i Gudenus su navodnoj investitorki ponudili kupovinu najtiražnijeg austrijskog dnevnika “Kronen Zeitung-a”.\n“Ako tri nedjelje uoči izbora preuzmete ‘Kronen Zeitung’ i podržite nas da dođemo do vrha, onda možemo pričati o svemu”, rekao je Štrahe u videu.\nPogledajte kako je “pao” kradljivac luksuznih automobila (Video)


Lukašenko – višedecenijski prijatelj Srbije – Novi svet\n16. avgusta 2020. 16. avgusta 2020. Novi SvetLeave a Comment on Lukašenko – višedecenijski prijatelj Srbije\nSvet bruji o protestima u Belorusiji i ponovnoj pobedi Aleksandra Lukašenka, poslednjeg diktatora u Evropi, na predsedničkim izborima. Ipak kroz istoriju i posete Beogradu i srpskoj vlasti, Lukašenko se pokazao kao jedan od najodanijih prijatelja ali i poslovnih partnera Srbije. Priča o njegovom nezaboravnom putovanju u Beogradu 1999. godine za vreme bombardovanja ipak je jedna od malo poznatih.\nBeloruski novinar Aleksander Zimovski koji je Lukašenku pratio na ovom putovanju otkrio je da je za njega to bilo jedno od najnapornijih ali i najstrašnijih putovanja. Leteći iz Minska za Beograd kako bi se našao sa tadašnjim predsednikom SRJ, Slobodanom Miloševićem, shvatili su da su ovog puta uslovi putovanja mnogo drugačiji. Pri ulasku u avion ispod svojih sedišta su pronašli padobrane, koji su bili na mestu gde su se uglavnom nalazili prsluci. U pitanju su bili pravi vojni padobrani, a sami vojnici objasnili su im kako da ih pričvrste i upotrebe u slučaju nužde. NATO je najavio da ne može garantovati bezbednost leta iako se u njemu nalazio predsednik, ali je ruska vlast obećala da če obezbediti praćenje letelice i stanja u vazduhu sve vreme.\nRazgovori dva predsednika trajali su satima, a sve vreme su se čule eksplozije i sirene. Lukašenka to ipak nije pokolebalo i odlučio je da obiđe grad, čak i lokacije koje su već bile uništene od strane NATO bombi. Tu se dogodila i poseta uništenoj beogradskoj bolnici, bez zidova, kreveta i sa minimumom medicinske opreme.\nPredsednikova poseta protekla je bez problema, a Lukašenko je odlučio ponuditi pomoć u vidu vojske Belorusije koji su bili spremni da dođu i brane srpske teritorije, iako je to bio nepovoljan potez po obe zemlje. Do intervencije na kraju nije došlo nakon pregovaranja srpskog i beloruskog rukovodstva, ali predsednik Belorusije još od tada ostaje naklonjen Srbiji.\nNovi troškovi za građane koji su odložili otplatu kredita\n25. decembra 2020. 26. decembra 2020. Novi Svet


Wizz Air uvodi vakcinaciju protiv virusa COVID-19 za posadu - Aviatica\nSledeći mnoge svetske aviokompanije i Wizz Air je doneo odluku o obaveznoj vakcinaciji posade protiv virusa Covid-19.\nDatum / Date: 02.09.2021.\nWizz Air je saopštio da će vakcinacija protiv kovida 19, ili redovno antigensko/PCR testiranje u posebnim slučajevima, letačke i kabinske posade, biti obavezno od 1. decembra 2021. godine.\nKao društveno odgovorna kompanija, Wizz Air primenjuje ovu politiku u okviru svoje obaveze da štiti zdravlje i bezbednost svojih putnika i posade, kao i podrške nesmetanom obavljanju letova u dugoročnom smislu, navedeno je u saopštenju kompanije.\nUvođenje vakcinacije protiv kovida 19 za sve svoje letačke i kabinske posade ili redovno antigensko/PCR testiranje u posebnim slučajevima su u skladu sa istraživanjima koja potvrđuju uspešnost vakcina kao najboljeg raspoloživog oblika zaštite od kovida 19.\nWizz Air je još na samom početku pandemije prvi uveo stroge zdravstvene i bezbednosne mere u cilju zaštite i putnika i posada i tako obezbedio zdravstvene uslove i podržao fizičku distancu.\nS obzirom da pandemija i dalje traje, Wizz Air je jedna od prvih evropskih avio-kompanija koja dodatno unapređuje mere zaštite ovom politikom, koja će biti sprovedena u skladu sa podrškom lokalnih vlasti i zdravstvenih institucija u svim Wizz Airovim bazama.\n“Najveći prioritet Wizz Aira je zdravlje i bezbednost naših putnika i zaposlenih. Naša je odgovornost da zaštitimo posadu i putnike u avionu smanjivanjem rizika od kovida 19, a vakcine u tome imaju ključnu ulogu,” izjavio je Jožef Varadi, generalni direktor Wizz Air Grupe.\nCovid-19sanitarne merevakcinacijawizz airzdravlje


Završena humanitarna akcija 'Budi drug'\nHumanitarna akcija ”Budi drug” završena je danas, a organizatori ističu da je prikupljena velika količina školskog pribora i ostalih potrepština što će biti uručeno onima kojima je to najpotrebnije.\nFudbalski klub Sarajevo u saradnji s partnerima, Svjetlostkomerc d.d. Sarajevo i Pomozi.ba, početkom septembra organizirao je ovu humanitarnu akciju s ciljem prikupljanja školskog pribora za djecu teškog materijalnog stanja.\nAkcija je trebala biti završena 10. septembra, ali je zbog velikog interesovanja javnosti produžena do 15. ovog mjeseca te su danas nogometaši Sarajeva sav prikupljeni pribor simbolično uručili aktivistima iz Pomozi.ba, koji će pribor dalje distribuirati u Lukavac gdje je procijenjeno da je u ovom trenutku najpotrebniji.\nOvom akcijom FK Sarajevo želi pomoći socijalno ugroženoj djeci, poslati poruku o važnosti obrazovanja i omogućiti svim mališanima jednake uslove za početak nove školske godine, saopćeno je iz ovog kluba.\nBudi drug FK Sarajevo humanitarna akcija Pomozi.ba


Napad na Čedomira Jovanovića - LDP - Peščanik\nPredsednika LDP-a Čedomira Jovanovića i članove njegove porodice u nedelju popodne presrelo je troje napadača koji su nasrnuli na njih. Jovanović je bio u vozilu u kojem se, pored njega i supruge, nalazilo i njihovo troje dece, među kojima je i najmlađa dvoipomesečna kći.\nJovanović je uspeo da izbegne napad i da se udalji, ali su napadači ostali na mestu napada i nastavili da vređaju i prete roditeljima njegove supruge, poručujući da će Jovanovića ubiti i da “neće ostati živi”. O napadu je obaveštena zemunska policija koja je odmah reagovala, a trenutno je u toku potraga za napadačima.\nNapad na porodicu Jovanović je direktna posledica političkih prilika u zemlji i kampanje koja se vodi protiv predsednika LDP. Pozivamo sve državne organe i javnost, a naročito one koji mogu da utiču na atmosferu u društvu, da preduzmu sve da se onemoguće ili preduprede ovakve događaje u kojima su ugroženi životi i bezbednost ne samo predsednika LDP nego i članova njegove porodice. Danas je napadnuta porodica sa troje male dece koja nemaju nikakve veze sa politikom i njima, kao i svim drugim ljudima u ovoj zemlji, mora biti obezbeđena potpuna sigurnost.


''Integra inženjering'' gradi naplatne kućice za 7,76 miliona KM\tIstaknuto\nUtorak, 17 Juli 2018 23:00\n“Integra inženjering” gradiće naplatne kućice na autoputu Banjaluka-Gradiška. “Autoputevi Republike Srpske” će im za ovaj posao platiti 7,76 miliona KM sa uračunatim PDV-om ili duplo skuplje nego što je prvobitno predviđeno!\nOdluku o izboru najpovoljnijeg ponuđača za gradnju naplatnih stanica u Čatrnji, Novoj Topoli i Aleksandrovcu “Autoputevi RS” su donijeli 13. jula, a ostali ponuđači, ukoliko budu nezadovoljni, imaju mogućnost žalbe, piše portal Capital.ba.\nPodsjećanja radi, na ovaj tender su stigle tri ponude i to “Integra inženjeringa” u vlasništvu Slavice Stanković, supruge Slobodana Stankovića, te dvije ponude grupa ponuđača “MG Mind” Mladena Milanovića Kaje i “Aragosta Invest” u vlasništvu Veljka Jarića, te “Prijedorputevi”, “Kozaraputevi” Dragana Čorokala sa firmom “DOS Elektro” čiji je vlasnik Stevan Štrbac.\nU obrazloženju odluke “Autoputeva RS” navedeno je da je “Integra” ponudila najnižu cijenu odnosno 6,63 miliona KM bez PDV-a.\nGrupa koju čine “MG Mind” i “Aragosta Invest” ponudila je 7,9 miliona KM bez PDV-a, ili 9,3 miliona sa PDV-om, dok je grupa koju predvode “Prijedorputevi” ponudila 7,3 miliona maraka, odnosno 8,5 miliona KM sa PDV-om.\nU “Autoputevima” su ranije rekli da će izvođač imati imati rok od 120 dana da završi izgradnju naplatnih stanica, piše Capital.ba.\nFirmu koja će graditi kućice na autoputu Banjaluka – Gradiška “Autoputevi” su izabrali iz drugog pokušaja, jer za prvi tender, kada je ovo javno preduzeće za nudilo 3,5 miliona KM, nije bilo zainteresovanih ponuđača.\nNakon toga, “Autoputevi” su odriješili kesu i za izgradnju kućica ponudili čak 7,65 miliona KM bez PDV-a, odnosno 8,95 miliona KM sa PDV-om.\nPosljednja izmjena Utorak, 17 Juli 2018 22:05\nViše iz kategorije: « Policajci spriječili mladića da se izbode u stanu pred porodicom PDP: Povećanje plata bi bilo simbolično i neće zaustaviti odlazak građana »


Lociran u trgovačkoj ulici Akabane, ovaj hostel izdvaja se svojim enterijerom od standardnih ugostiteljskih objekata u Tokiju.\nUska petospratna betonska zgrada nekada je služila kao kancelarijski prostor, potom kao gradska spavaonica, a zatim i kao salon lepote. Godine nekorišćenja objekta ostavile su na njemu posledice koje je arhitektonski studio Aida Atelier iskoristio kako bi kreirao jedinstveni šarm novog hostela ICHINICHI.\nDimenzije spavaonica određene su iz uslova da osoba može da leži, stoji kao i da se okrene raširenih ruku.\nIdeja vodilja za dizajn enterijera ovog hostela bila je da oda počast nekadašnjim namenama ovog prostora. Time je neminovno došlo do mešavine stilove što se jasno može videti, na primer, u prizemlju gde spiralno stepenište i luster asociraju na stari kozmetički salon, piše Designboom.\nOdređene podne i zidne površine hostela u potpunosti su obrađene, dok su druge ogoljene do sirovog betona ili ostavljene u stanju kakvom su zatečene.\nVerovatno najzanimljiviji deo hostela nalazi se na trećem i četvrtom spratu gde su smeštene male spavaonice napravljene od OSB ploča. Njihove dimenzije su tačno određene da budu dovoljne da onaj ko ih koristi može da leži, stoji i okrene se raširenih ruku.\nRacionalno korišćenje prostora neminovno je zbog izuzetno visokih cena nekretnina u Tokiju.\nNa poslednjem spratu se nalazi apartman s terasom, dok su na trećem i četvrtom spratu smeštene i dvokrevetne sobe.\nU prizemlju je organizovan mali kafe nazvan the 315.\nFoto: Tatsuya Noaki\n#Aida Atelier #hostel #ICHINICHI #kabine za spavanje #mesavina dizajna #natur beton #osb ploce #spavaonice


Pol Pirs sam pobedio Vašington, Majami kiksnuo, Indijana za koš bolja od Lejkersa\nBIO JE IZBODEN 11 PUTA, A POLICIJA MU JE BILA ISPRED VRATA 24 SATA Legenda Bostona razmišljao o ubistvu: „Nosio sam pištolj i živeo u paranoji”\nNekadašnji čuveni košarkaš Keron Batler je dobio velika priznanja za svoj dokumentarac "Videti znači verovati" u kom je ogolio život i postanak NBA zvezde bez popločanog puta.\nNBA TOP 10 Grčko čudo i Teovi Klipersi /VIDEO/\nZa najbolji potez minule NBA noći izabran je dalekometni pogotak Lua Vilijamsa za pobedu Los Anđeles Klipersa nad Vašingtonom.\nE, OVAKO IZGLEDA KOŠARKA U BALONU! NBA liga se vratila, počela prva utakmica od prekida sezone, a ovo na parketu NIKO NIJE OČEKIVAO\nSreda je dan kada se vraća NBA liga, još uvek ne oficijalno u smislu zvaničnih mečeva, ali se danas igraju prve trening utakmice u Orlandu.\nNBA košarkaš oduševio svojim plesom /VIDEO/\nFrenk Kaminski, NBA košarkaš, iznenadio je sve prisutne kada je izveo plesnu tačku na treningu u Kini.\n"PRIČAJTE ŠTA HOĆETE, AKO LEBRON KAŽE DA SE IGRA..." Američki plejmejker objasnio kako zaista stoje stvari u NBA ligi!\nDok se NBA sezona priprema, stvari se polako zakuvavaju.\nKobi Brajant je, posthumno, dobio pesmu od slavnog američog repera.


Konkurs za biznis ideje – ICR\nProgram Biznis mladih Srbije raspisuje konkurs za biznis ideje namenjen mladima uzrasta do 35 godina.\nPrijavom na konkurs, mladi dobijaju mogućnost da se uključe u program koji podrazumeva:\n– Trodnevni trening „Na početku je važna ideja“, za razvoj biznis ideja\n– Dvodnevni trening „Put do uspešnog preduzetnika“ Nacionalne službe za zapošljavanje\n– Besplatnu podršku u razvoju biznis planova i podršku prilikom osnivanja preduzeća\n– Pristup povoljnoj kreditnoj liniji za mlade koji započinju sopstveni posao „Superstep“ Erste Banke\n– Biznis mentorstvo u trajanju od godinu dana\n– Specijalizovane treninge iz različitih oblasti poslovanja\nKonkurs je otvoren do 03. novembra 2012. godine.\nPrednost prilikom selekcije imaće mladi sa evidencije Nacionalne službe za zapošljavanje, kao i mladi uzrasta do 30 godina.\nPopunjeni Prijavni formular pošaljite elektronskim putem, sa naznakom „Prijava biznis ideje“, na e-mail adresu office@biznismladihsrbije.org ili poštom na adresu SMart kolektiv, Alekse Nenadovića 34, 11000 Beograd\nZa odabrane kandidate biće organizovan trodnevni trening „Na početku je važna ideja“ koji će im omogućiti da preispitaju i usavrše svoje biznis ideje. Kandidati koji uspešno proĎu ovaj trening imaće priliku da nauče kako se osniva i vodi preduzeće na dvodnevnoj obuci Nacionalne službe za zapošljavanje „Put do uspešnog preduzetnika“.\nKandidati koji prođu obe obuke imaće na raspolaganju besplatnu podršku konsultanata programa „Biznis mladih Srbije“ koji će im pomoći da usavrše svoje biznis planove i pripreme se za selekcione panele koji će davati preporuku Erste Banci za kreditiranje najboljih biznis planova.\nSelekcioni paneli će biti organizovani tokom februara 2013. godine.\nOsnivanje biznisa i finansiranje najboljih biznis planova kroz kreditnu liniju „Superstep“ planirano je za mart 2013. godine.\nDetaljnije o programu Biznis mladih Srbije, kao i detalje konkursa i Prijavni formular možete da pronađete na Internet stranici www.biznismladihsrbije.org\n– za Suboticu, Sombor i Kanjižu – Boris Saulić, 065/853-8528, infosu@biznismladihsrbije.org


KABINET KRIVOKAPIĆA: Vlada oročena na puni mandat imala bi za cilj vladavinu prava, unapređenje životnog standarda… – Portal Luca\nKABINET KRIVOKAPIĆA: Vlada oročena na puni mandat imala bi za cilj vladavinu prava, unapređenje životnog standarda…\n„U najkraćem roku, Vlada će pokrenuti inicijativu za novi krug razgovora kojim će se ustanoviti osnovni principi modela unapređenja rada Vlade i parlamentarne većine“\nKabinet predsjednika Vlade Crne Gore Zdravka Krivokapića saopštio je danas da je Krivokapić obavio prvi krug razgovora pojedinačno, sa svim predstavnicima partija parlamentarne većine, „na osnovu postignutog sporazuma dva najjača politička subjekta, kojim јe pokrenuta inicijativa za unapređenja rada Vlade“.\n„U razgovorima je iskazan visok nivo spremnosti i saglasnosti da se bez uslovljavanja, putem razmjene mišljenja i konstruktivnog dijaloga, uz poštovanje potpisanog sporazuma tri lidera koalicionih lista od 8. septembra 2020. godine, pronađe najbolji model unapređenja rada Vlade i odnosa između Vlade i parlamentarne većine“, ističe se u saopštenju Krivokapićevog kabineta.\nU saopštenju se dodaje da su „svi učesnici razgovora istakli da bi Vlada, ojačana kontinuiranom jedinstvenom podrškom parlamentarne većine, oročena na puni mandat do 2024. godine, prevashodno imala za cilj vladavinu prava, borbu protiv organizovanog kriminala i korupcije, unapređenje životnog standarda, kao i ubrzane reforme na putu ka članstvu u EU“.\n„Učesnici razgovora ocijenili su da pokrenuti dijalog treba da ojača saradnju zakonodavne i izvršne vlasti, uz spremnost da se stavi moratorijum na sve dosadašnje nesporazume i pitanja koja bi mogla opterećivati funkcionalnost rada Vlade i parlamentarne većine U najkraćem roku, Vlada će pokrenuti inicijativu za novi krug razgovora kojim će se ustanoviti osnovni principi modela unapređenja rada Vlade i parlamentarne većine“, zaključuje se u saopštenju Krivokapićevog kabineta.\novom „SPOSOBNOM“ Premijeru ,\nizgledatreba treba neki moratorijum na nesporazume /i nenapadanje /da se\nomoguci da traju ONI , pa nama kako bude do 2024g.\nŠto smisli ovaj vjernik ,\nda mi vjerujemo u postojanje jos jednog zivota i moc podsvijesti u pomjeranju ovih Bozjih i lijepih brda…necemo čekati 2024 sa njim zasigurno ovo je naš zivot


Putin: Odnosi sa SAD prilično zamrznuti, ne našom krivicom - 03.09.2016, Sputnik Srbija\nPredsednik Rusije Vladimir Putin govorio je na plenarnom zasedanju „Otkrivanje Dalekog istoka“ u okviru Istočnog ekonomskog foruma (IEF). Na događaju su... 03.09.2016, Sputnik Srbija\n08:04 03.09.2016 (Osveženo: 10:43 03.09.2016)\n© Sputnik / Alexei DruzhininPredsednik Rusije Vladimir Putin govori na Istočnom ekonomskom forumu u Vladivostoku\nPredsednik Rusije Vladimir Putin govorio je na plenarnom zasedanju „Otkrivanje Dalekog istoka“ u okviru Istočnog ekonomskog foruma (IEF). Na događaju su učestvovali i predsednica Južne Koreje Park Geun Hje i premijer Japana Šinzo Abe.\nZa zamrzavanje odnosa sa SAD nije kriva Rusija\nOdnosi SAD i Rusije su u prilično zamrznutom stanju, ali ne krivicom Moskve, izjavio je predsednik Rusije.\n„Naši odnosi su prilično zamrznuti. Smatram da mi nismo krivi za to“, rekao je Putin, govoreći na plenarnoj sednici IEF.\nRusija je u svakom trenutku spremna za potpunu saradnju sa SAD, rekao je Putin. Ukoliko se Vašington složi sa logikom međusobnih interesa, rusko-američki odnosi bi mogli iz osnova da se promene, istakao je on.\nGovoreći na plenarnoj sednici Istočnog ekonomskog foruma, Putin je istakao da u rešavanju mnogih pitanja SAD ne pitaju druge strane za mišljenje. To se, na primer, tiče proširenja NATO-a na Istok i napuštanja sporazuma o PRO.\n„Ukoliko se nastavi sa takvim razmišljanjem, onda ne mislim da će doći nekog odmrzavanja. A ukoliko se naši partneri ipak slože sa drugačijim razmišljanjem, uzimanjem u obzir međusobnih interesa, onda će se i naš odnos promeniti iz osnova“, naglasio je ruski lider.\n„Spremni smo da u svakom trenutku u potpunosti proširimo našu saradnju“, rekao je Putin.\nMeđutim, to ne zavisi samo od Moskve.\n„To zavisi od toga kako lideri buduće američke administracije žele da sa Rusijom izgrade odnose“, istakao je ruski predsednik.\nPredsednik Rusije Vladimir Putin predložio je da se formira zajednički prostor „digitalne ekonomije“ za zemlje u Azijsko-pacifičkom regionu.\n„Živimo u veku informacionog društva, brzog razvoja digitalnih telekomunikacionih tehnologija i neophodno je da se iskoriste prilike koje su se otvorile putem saradnje da bi se dozvolilo organima vlasti i kompanijama različitih država da sarađuju u elektronskom formatu… U tom smislu predlažemo da se osnuje zajednički prostor digitalne ekonomije“, rekao je ruski predsednik.\nOn je dodao da to znači stvaranje pravnih i tehnoloških osnova za elektronsku saradnju.\nPoziv na „skidanje tegova“ sa biznisa\nPredsednik Rusije istakao je potrebu da se sa biznisa skinu „tegovi“ u obliku infrastrukturnih ograničenja i na nekonkurentnom nivou troškova.\n„Još jedan problem su infrastrukturna ograničenja i nekonkurentni nivo troškova. Mi moramo, naravno, da se trudimo da sa biznisa skinemo te ’tegove‘ i pružimo mogućnost investitorima da zarade kako treba, da bi njihovi projekti zaradili kako treba i vinuli se“, rekao je Putin na plenarnoj sednici Istočnog ekonomskog foruma.\nCena energenata za zemlje Azijsko-pacifičkog regiona\nRusija je spremna da ponudi konkurentne cene energenata za zemlje Azijsko-pacifičkog regiona i predlaže da se stvori međuvladina radna grupa za projekat azijskog energetskog prstena, smatra Putin.\n„Za bržu i dinamičniju realizaciju tog projekta predlažemo da se stvori međuvladina radna grupa. Istovremeno, želim da naglasim da je Rusija spremna da ponudi našim partnerima konkurentsku cenu za Azijsko-pacifički region i fiksira je na duži period.“\nProjekat azijskog energetskog prstena predviđa spajanje energetskih sistema Rusije, Japana, Južne Koreje, Kine i Mongolije. Očekuje se da se taj prsten sastoji od odvojenih energetskih mostova, od kojih bi jedan povezivao ruski Sahalin sa Japanom.\nDaleki istok treba da postane jedan od centara društveno-ekonomskog razvoja\nDaleki istok treba da postane jedan od centara društveno-ekonomskog razvoja Rusije, izjavio je Putin je na plenarnoj sednici Istočnog ekonomskog foruma u Vladivostoku. On je dodao da su prvi rezultati politike vlasti u regionu već vidljivi.\n„Postavili smo ambiciozan, po obimu ogroman zadatak da od Dalekog istoka stvorimo jedan od centara društveno-ekonomskog razvoja naše zemlje — moćan, dinamičan i napredan. Kao što sam već rekao, to je jedan od naših najvažnijih nacionalnih prioriteta“, rekao je predsednik Rusije.\nPitanje Krima istorijski zatvoreno\nPitanje teritorijalne pripadnosti Krima istorijski je zatvoreno, rekao je predsednik Rusije.\n„Narod Krima je glasao i doneo odluku. Pitanje je istorijski zatvoreno i nema povratka na stari sistem“, izjavio je ruski lider na plenarnoj sednici IEF.


U prokupačkoj bolnici se ne smanjuje broj kovid pacijenata - Društvo - Dnevni list Danas\nPočetna » Društvo » U prokupačkoj bolnici se ne smanjuje broj kovid pacijenata\nU prokupačkoj bolnici se ne smanjuje broj kovid pacijenata\nNa Infektivnom odeljenju prokupačke Bolnice u poslednjih 48 sati jedan kovid pacijent je preminuo, a dva su zbog pogoršanja stanja bolesti upućena na dalje lečenje u Klinički centar u Nišu.\nKako su saopštili Agenciji Beta u toj zdravstvenoj ustanovi, hospitalizovana su 74 pacijenta sa teritorije Topličkog okruga, a kod 56 pacijenata je potvrđeno prisustvo kovida – 19, što je približno isti broj pacijenata u poslednjih desetak dana.\nSvi hospitalizovani imaju obostranu upalu pluća sa srednje teškom kliničkom slikom bolesti.\nNa kiseoničkoj potpori je 39 pacijenata.\nU Kovid ambulanti prokupačkog Doma zdravlja u poslednjih 24 sata pregledano je 237 građana sa simtomima kovida 19, od tog broja kod 18 je dijagnostikovana upala pluća a 23 je bilo pozitivno na kovid 19.\nKorona virusKovid bolnicaProkuplje


Ђелић: Шок и сузавац допринели смрти моје мајке\nHomeDRUŠTVOĐelić: Šok i suzavac doprineli smrti moje majke\nBrutalna akcija specijalnih jedinica Kosovske policije, u kojoj je hicem iz vatrenog oružja teško povređen Srećko Sofronijević, bitno je uticala i na smrt Verice Đelić (71) iz Zvečana u čijem su dvorištvu kosovski specijalci ispalili veliku količinu suzavca i šok bombi, ispričao je sin preminule Verice, Igor Đelić.\nOn je za Kosovo onlajn kazao da ne može sa sigurnošću da tvrdi da je smrt njegove majke nastupila isključivo zbog stresa i gušenja koje je dobila zbog ispaljenog suzavca u dvorište, ali da je siguran da je to u mnogome doprinelo da ona premine.\nKako je rekao, ne želi da preuveličava stvari, ali ističe da je „koincidencija malo prevelika da žena koja jeste bila bolesna, ali ne teško, da dobije gušenje i premine“.\n„Ne mogu da kažem da su oni tim činom počinili ubistvo, ali je sigurno da su doprineli njenom pogoršanju stanja koje je rezultiralo smrću“, ispričao je Đelić.\nĐelić je dodao da je i njegovom ocu bilo loše, da je imao mučnine i povraćanja, i da je i njemu suzavac naškodio, ali je zdraviji pa je uspeo da to prebrodi.


NAKON GODINU: Crna Gora na zelenoj listi Evropske unije – Portal Luca\nNAKON GODINU: Crna Gora na zelenoj listi Evropske unije\nCrna Gora će od sjutra, prvi put nakon godinu, biti uvrštena na zelenu listu Evropske unije, podsjećaju iz Instituta za javno zdravlje.\nIz IJZ-a su kazali da će, zahvaljujući povoljnoj epidemiološkoj situaciji u Crnoj Gori, građani moći da putuju bez ograničenja, ravnopravno sa stanovnicima zemalja članica EU u kojima je epidemiološka situacija takođe povoljna.\nDodaju da zemlje članice EU zadržavaju pravo da propišu posebne uslove za ulazak stranih državljana na njihovu teritoriju.\nKako su pojasnili, vrijednost kumulativne incidencije u proteklih 14 dana u Crnoj Gori iznosi 38,95 na 100 hiljada stanovnika, dok je procent pozitivnih testova u obrađenom uzorku u istom periodu 1,39 odsto.\n“Uslovi koje smo morali zadovoljiti za ulazak na zelenu listu su kumulativna incidencija niža od 50 na 100 hiljada stanovnika i procent pozitivnih testova u obrađenom uzorku niži od četiri odsto”, naveli su iz IJZ-a.\nIz Instituta su zahvalili svim građanima Crne Gore koji su odgovornim ponašanjem doprinijeli stabilizaciji epidemiološke situacija.\n“Ali ih još jednom pozivamo da pomognu u očuvanju iste tako što će se u što većem broju vakcinisati i zaštiti od novih sojeva koronavirusa”, poručili su iz IJZ-a.


Naslovna Hronika Lane ubijeno 28 žena, bez majke ostalo 40 dece\nU Srbiji je prošle godine 28 žena bilo žrtve partnerskog nasilja, dve manje nego 2018. godine, a koordinatorka Sigurne kuće Vesna Stanojević ukazuje na činjenicu da broj žrtava ostaje isti, iz godinu u godinu, uprkos brojnim merama u cilju prevencije i suzbijanja nasilja nad ženama.\n„Bez obzira na usvajanje Zakona, Strategija, preporuka i raznih akata, podaci iz godine u godinu pokazuju da broj ubijenih žena u Srbiji ostaje isti ili sličan i da se situacija skoro pa ne menja“, rekla je Stanojević Tanjugu.\nEkspertska grupa Saveta Evrope juče je objavila izveštaj u kojem pozdravlja mere koje je Srbija preduzela radi primene Istanbulske konvencije, i konstatovala političku posvećenost srpskih vlasti u iskorenjivanju rodno zasnovanog nasilja.\nStanojević nije tako zadovoljna, i smatra da bi bilo manje ubijenih žena kada bi se na problem reagovalo „u startu“, odnosno kada bi se shvatilo da su ubistva epilog maltretiranja žena i partnerskog i porodičnog nasilja nad njima koje se ne prijavljuje.\nProblem je, ukazuje Stanojević, što se maltretiranje i nasilje i dalje ne prijavljuje i da su brojni razlozi za to što ljudi najčešće govore da neće da se zameraju ili zato što misle da je to porodična – „njihova stvar“.\n„Nije tako, to je stvar svih nas. Ne može se neko maltretirati i tako ne može da živi ni žena, ni dete, pa ni taj nasilnik. To su nesrećne porodice, a nasilje ostavlja trajne posledice na sve“, istakla je ona.\n„Bilo je i bogatih, moćnih i visokoobrazovanih počinilaca. Femicid su izvršili i visokoobrazovani ljudi, koji su odlično znali šta iz toga proizilazi“, rekla je Stanojević.\nAktivistkinja Autonomnog ženskog centra „Mreža žene protiv nasilja“ Vedrana Lacmanović ukazuje da žrtve nisu samo žene, već i njihova deca, kojima je potrebna podrška, a prole godine je, zbog femicida, 40 mališana ostalo bez majki.\n„Nažalost, podrške za decu koju su prisustvovala nasilju nema. U kontaktu smo sa članovima porodica i oni imaju brojne traume. Decu to sve prati ceo život, a završavaju po hraniteljskim porodicama ili u sirotištima“, rekla je Lacmanović.\n„Moguće da je broj veći, a ne znamo ni koliko je žena preminulo od posledica višegodišnjeg mučenja“, kazala je Lacmanović.\n„Moja poruka svima je da se nasilje prijavljuje. Žrtvama se mora pomoći i postupci se moraju pokrenuti“, istakla je Stanojević.\nFemicid je termin koji definiše ubistvo žene motivisana mržnjom prema tom polu, a u nekim društvima, pa i u našem, nasilnik misli da ima pravo da oduzme život „svojoj“ ženi.\nPrethodni tekstDodeljene nagrade najboljima na konkursima Kulturnog centra\nSledeći tekstOglas: Prodaje se plac sa kućom u centru Bačke Palanke


Taksisti na trasama protestne vožnje besplatno prevoze građane\nVesti Autor:Jelena Mirković02. okt. 201908:55 > 15:27\nBeogradski taksisti iz gotovo svih najvećih udruženja nastavili su i danas sa protestima na gradskim ulicama, zahtevajući da, kako kažu, država reaguje i zabrani rad svim prevoznicima koji nelegalno obavljaju taksi prevoz. Oni su najavili radikalizaciju protesta od naredne nedelje, blokadom mostova i prometnijih saobraćajnica.\n„Od naših zahteva ne odustajemo, a to je da država reaguje i zabrani rad svim prevoznicima koji nelegalno obavljaju taksi prevoz. Država već duže vreme žmuri na to što se krši Zakon o prevozu putnika i što se pojedinim firmama dozvoljava da na nezakonit način prevoze putnike“, poručeno je za N1 iz Taksi komore Beograda.\nTaksisti kažu da razumeju nezadovoljstvo građana i zbog toga su doneli odluku da će od danas na svojim trasama protestne vožnje besplatno prevoziti građane.\n„Uzimajući u obzir da našim sugrađanima svojim protestnim vožnjama otežavamo obavljanje njihovih aktivnosti, što svakako nije naša namera, želimo da im u maloj meri to kompenzujemo“, navode iz Privredne taksi komore Srbije.\nPodsećamo da su taksisti proteste na ulicama Beograda počeli u ponedeljak protestnim vožnjama. Taksisti poručuju da će, ukoliko nadležni ne reaguju, u narednim danima radikalizovati proteste.


Druga mesna zajednica: Građani se žale na preglednost raskrsnica i trotoare - Portal Moj Bečej - Bečejske opštine iz ugla građana!\nOd lokalne samouprave traže nova i bezbedna igrališta\nČlanovi Saveta Druge mesne zajednice predstavili su tokom razgovora u okviru akcije „Budžet po meri građana – I ti se pitaš“ probleme u tom delu Bečeja koje bi trebalo rešiti novcem iz opštinske kase.\nMeđu njima su mahom trotoari, kao i javna rasveta u delu gde je nema, te uređenje zelenih površina, naročito kod frekventnih raskrsnica. Predsednik opštine Bečej rekao je na sastanku da će kod sportskog objekta „Partizan“ još ove godine biti postavljeni stubovi za javnu rasvetu, a oko 20 u delu industrijske zone.\nOsim toga, kao i prethodnih godina, građani su tražili postavljanje dečjih igrališta jer ih nema dovoljno, a postojeća nisu u adekvatnom stanju.\nLokalna samouprava ove godine je za građanske prioritete opredelila 50 miliona dinara, a ideja je da se tim novcem finansiraju oni predlozi koji budu imali najviše glasova.\nGrađani mogu do ponedeljka 25. oktobra da predlože budžetske prioritete putem sajta participativni – budzet.rs, a glasački dani su 13. i 14. novembar.


I dok građani ne mogu da shvate šta ih je snašlo, proizvođači imaju spremne odgovore. Poskupljenja su neminovna, kažu, zbog skoka kursa i cena hrane na svetskom tržištu, zatim zbog rasta cena struje, goriva, ambalaže i sirovina, ali i usled skupog semena i sredstava za zaštitu bilja. Po pravilu, i rod je loš, a i vremenske prilike takođe. A šta je sa trgovačkim maržama, monopolima?\nVlada Srbije s novim ministrom trgovine i poljoprivrede Dušanom Petrovićem na čelu najavila je mere kojima će biti zaustavljen rast cena hrane. Za sada je doneta uredba o pšenici i brašnu, kojom je izvoz ovih proizvoda zabranjen, ali i uredba o hlebu kojom je cena vekne od brašna T- 500 do kraja septembra ograničena na 54,22 dinara. Ostale vladine mere, kažu, biće ubrzo gotove. Za to vreme trgovci prave nove računice, budući da su im proizvođači i uvoznici već dostavili nove cenovnike koji će početi da se primenjuju u maju, a po kojima će poskupeti slatkiši, mesne prerađevine, riblje konzerve, smrznuto povrće...\nOdgovore na ova pitanja Goran Papović, predsednik Nacionalne organizacije potrošača Srbije, smatra ključnim da bi se otkrilo zašto je hrana skupa.\n"Cene su visoke više zbog trgovačkih nego zbog proizvođačkih monopola. Naši trgovci su navikli da imaju maržu od 30 do 50 odsto, i kada toga nema, neće da rade. Koliko na taj način zarađuju, govori podatak da marže na zapadu iznose od 10 do 15 odsto. Vlast je imala ideju da će tržište regulisati cene, i vidimo dokle smo došli. Država mora da vodi računa o cenama", kaže Papović.\nPrimer krompira, koji se donedavno prodavao po ceni i od 120 dinara za kilogram, možda najbolje govori kako uništavanje domaće proizvodnje, što direktno, što indirektno, povećava cene. Evica Mihaljević, koordinator Asocijacije „Plodovi Srbije”, kaže da su od 2007. godine do danas površine pod krompirom smanjene sa 900 na 400-450 hektara.\n"Prethodnih godina ljudi su bacali krompir jer su fabrike za preradu radile manje, a nije bio moguć izvoz u EU; država je prethodnih godina uradila malo da obezbedi dozvolu za to tržište. Sve je na Ministarstvu poljoprivrede", poručuje Mihaljevićeva.\nDa seljaci zbog problema plasmana i malih subvencija gube interesovanje da nešto gaje, ističe i Vladana Hamović, pomoćnik direktora Instituta za ekonomiku poljoprivrede.\n"Da bi se zaustavio rast cena, država mora da poveća subvencije, da obezbedi dovoljno skladišnog prostora, ali i izvozne dozvole kako bi seljaci mogli lakše da prodaju robu. Robne rezerve bi trebalo da funkcionišu tako što će hranu kupovati kada je jeftina, a prodavati je kada je skupa, a ne kada se to nekom prohte", ističe Hamovićeva.\nObjavljeno: Blic, 17.04.2011.


Dominacija Velike Britanije u štafetama za kraj EP\nIzvor: Sportske.net, 12.Avg.2018, 23:56\nMuška i ženska štafeta Velike Britanije trijumfovale su večeras za kraj Evropskog prvenstva u Berlinu.\nBritanci su bili najbrži rezultatom 37,8 sekundi, ispred štafeta Turske i Holandije, kojima nisu bili dovoljni nacionalni rekordi.\nNajbrža je bila i ženska britanska štafeta, rezultatom 41,88 sekundi, što je najbolji rezultat sezone.\nSrebrnu medalju osvojile su atletičarke iz Holandije, a bronzanu iz Nemačke.\nŠvedski atletičar >> Pročitaj celu vest na sajtu Sportske.net << Armand Duplantis osvojio je zlatnu medalju u skoku motkom, rezultatom 6,05 metara, ispred Timura Morgunova i svetskog rekordera Renoa Lavilenijea.\nNajbolji u troskoku bio je Nelson Evora iz Portugala, ispred Aleksisa Kopelja iz Azerbejdžana i Grka Dimitriosa Ciamisa.\nPoljakinja Anita Vlodarčik trijumfovala je u bacanju kladiva, rekordom evropskih šampionata od 78,94 metra, ispred Aleksandre Tavernije, koja je oborila francuski rekord, i Joane Fjorodov iz Poljske.\nLaura Muir iz Velike Britanije bila je najbrža u trci na 1.500 metara, ispred Sofije Enaui iz Poljske i takodje Britanke Laure Vajgtman.\nNemačka atletičarka Gesa Krauze osvojila je zlatnu medalju na 3.000 metara stipl, ispred Fabijen Šlumf iz Švajcarske i Karoline Grevdal iz Norveške.\nRekord šampionata oboren je u trci na 5.000 metara, u kojoj je rezultatom 14 minuta i 46,12 sekundi trijumfovala Holandjaka Sifan Hasan, ispred britanske atletičarke Eltiš Mekkolgan i Jasemin Džan iz Turske.\nPogledaj vesti o: Evropsko prvenstvo, Svetsko prvenstvo, Turska


"Ovo je prva titula, presrećan sam, ali tu neću stati. Želja mi je olimpijska medalja", rekao je Nemeš.\nStankić je u finalu izgubio od Nemca Denisa Kudle sa 0:8.\n"Nije lako kada se izgubi u finalu, ali nemam razloga da budem tužan. Osvojio sam prvu medalju, ovo je veliki podstrek", rekao je Stankić.\nPredsednik Rvačkog saveza Srbije Željko Trajković rekao je da su srpski reprezentativci ostvarili ogroman uspeh.\n"Potajno smo se nadali jednoj, a osvojili smo dve medalje. Imamo odličnu generaciju mladih rvača", rekao je Trajković.


Ovo je divno i baš lepo da ste uklonili onaj tekst iza ovoga što je išao, kako kuka neka mama i nariče.\ntuzno i istinito...kuda sve ovo vodi, zasto smo se dobrovoljno zarobili, zasto dozvoljavamo sebi da budemo nezadovoljni poslom, a i dalje ga radimo, dok nam decu odgajaju i vaspitavaju drugi ljudi. Sto pre priznamo sebi da to ne valja i da zivimo u poremecenom drustvu, to ce nam pre biti bolje. Danas sam u sred Novog Beograda videla devojcicu kako se igra sa svojim malim psom na travi ispred kuce od dasaka gde zivi sa svojom porodicom. Imaju veliko dvoriste gde su prostrli ves. Devojcica je izgledala zdravo i srecno..Koliko smo "mi" materijalno u boljoj poziciji od "njih," slobodnih, van sistema i da li je ta razlika dovoljna da bismo prodali svoju slobodu?


Zvezda se pojačava za mečeve odluke - Sportske.net\nZvezda se pojačava za mečeve odluke\nDa li će Zvezda sa dva tima u Ligu šampiona?\nItalijani ne odustaju od Radonjića, pregovori napreduju!Namanja Radonjić bez premca u aprilu i maju!Pojačanja na vidiku, ima li Zvezda dovoljno novca?Sumnjali ste u Adžićevu ljubav prema Zvezdi? Ovo je njegov odgovor!Dominacija - Dve titule već na "Marakani", za vikend napad na još četiri!\nZa sada je na dobrom putu da to i ostvari. Seniori su ubedljivo stigli do šampionske titule i plasmana u kvalifikacije za Ligu šampiona, a narednih dana to će pokušati da ponove i Zvezdini omladinci u Omladinskoj ligi Srbije.\nZnate već da pobednik ovog takmičenja stiče pravo za učešće u U19 kvalifikacijama za Ligu šampiona, prošle sezone nas je odlično predstavljao Brodarac koji je zaustavljen tek u februaru, porazom od Mančester junajeda (0:2).\nUpravo je Brodarac jedini Zvezdin konkurent za osvajanje titule, dva kola pre kraja.\nCrveno-beli imaju dva boda više, ali bitan detalj je da Zvezdu očekuje i derbi sa Partizanom u poslednjem kolu, kada bi ''večiti rival'' mogao da im pokvari planove.\nImajući to u vidu, Zvezda želi da dodatno ojača ekipu u preostale dve utakmice. Kako prenosi ''Mondo'', Luka Ilić je iz prvog tima prekomandovan u omladince, uz saglasnost iz Mančester sitija i ovaj momak će nastupiti u meču sa Čukaričkim, ali je za sada neizvesno i da li će igrati i protiv Partizana, 2. juna.\nŽelja je bila da i najbolji strelac Zvezdinih omladinaca Dejan Joveljić pomogne svojim drugovima, ali on ima problema s lakšom povredom i čeka ga desetak dana mirovanja.


Međunarodni sud u Hagu pustio Simatovića na privremenu slobodu do 19. januara | Skandalozno\nMeđunarodni sud u Hagu pustio Simatovića na privremenu slobodu do 19. januara\nMeđunarodni sud u Hagu pustio je na privremenu slobodu bivšeg operativca Službe državne bezbednosti (SDB) Srbije Franka Simatovića-Frenkija, kome sudi po optužnici za ratne zločine u Hrvatskoj i BiH, 1991-95. godine.\nU ponovljenom haškom procesu Simatoviću i prvooptuženom Jovici Stanišiću, bivšem šefu SDB Srbije, danas je nastupila pauza zbog Božića i Nove godine. Suđenje će, kako se očekuje, biti nastavljeno u trećoj nedelji januara.\nZbog bolesti prvooptuženog Stanišića, suđenje se, od početka u junu do sada, odvijalo tri dana nedeljno po tri sata. Budući da je, po odluci suda, Stanišić na privremenoj slobodi u Srbiji od kraja juna, tužioci zahtevaju da u januaru broj radnih dana i radnih sati svakog dana bude povećan na četiri.\nU podnesku raspravnom veću predsedavajućeg Bartona Hola (Burton Hall), tužioci ocenjuju da je dosadašnji raspored rada “neefikasan” i da “nepotrebno produžava proces”.\nTužilaštvo tvrdi i da zbog trodnevne radne sedmice “nije u stanju da svedoke izvodi na način primeren brzom sudjenju”. Tužioci podsećaju da je i odbrana prvooptuženog Stanišića, naznačila da bi, dok je on na privremenoj slobodi u Srbiji, sudjenje moglo da se odvija i tokom pune, petodnevne, radne sedmice.\nPutin pogledao kroz prozor aviona i video da ga neko prati – VIDEO\nUkoliko drugooptuženi Simatović, koji proces prati u haškoj sudnici, smatra da bi prepreka za produžavanje radne nedelje moglo biti njegovo zdravstveno stanje, raspravno veće bi, po tužiocima, trebalo da naloži da Simatovića “pregleda nezavisni medicinski ekspert”.\nSudije bi, predlaže dalje Tužilaštvo, trebalo da omoguće Simatoviću da sudjenje prati iz pritvora u Sheveningenu (Scheweningen), ukoliko bi to omogućilo povećavanje broja radnih sati.\nTužioci, međutim, ocenjuju da “nema objektivne osnove za zaključak da Simatović ne može da prati povećan radni raspored procesa”.\nOčekuje se da će sudije odluku o zahtevu tužilaca doneti pre nastavka suđenja Stanišiću i Simatoviću. Raspravno veće će, u istom roku, ponovo razmotriti i da li će prvooptuženom Stanišiću produžiti boravak na privremenoj slobodi, koji, po važećoj odluci, ističe 18.januara 2018.\nStanišićeva odbrana ranije je zatražila da on u Beogradu ostane do kraja dokaznog postupka. Od početka ponovljenog sudjenja Stanišiću i Simatoviću, 13. juna, tužioci su pred raspravno veće, na javnim sednicama, izveli dvadesetak svedoka, većinom o zločinima u Hrvatskoj.\nOd kada su se u haškom pritvoru našli prvi put 2003., obojicu optuženih je sud više puta puštao na privremenu slobodu. Prema podacima njegove odbrane, Stanišić je duže od šest godina proveo na privremenoj slobodi, a više od pet godina u pritvoru.\nProces Stanišiću i Simatoviću poslednji je u kojem će sudije utvrdjivati da li su bivši zvaničnici Srbije krivi za ratne zločine u Hrvatskoj i BiH. Pred Haškim tribunalom nijedan državni funkcioner Srbije nije bio osuđen za ta zlodela.\nBudite prvi sa komentarom na članku "Međunarodni sud u Hagu pustio Simatovića na privremenu slobodu do 19. januara"


Akademska Misao/Academic Mind\nTerorizam je u drugoj dekadi XXI veka postao realna pretnja za društvo i državu, ali i globalna pojava koja ugrožava skoro sve zemlje u većem ili manjem obimu.\nPoslednjih godina primetan je tradicionalni terorizam usmeren na ubijanje ljudi (eksplozije, upotreba vatrenog oružja), mada ne zaostaje ni tehnološki terorizam, kada se teroristički akti vrše uz primenu složenih tehničkih sredstava (velikih putničkih aviona, plovnih sredstava) i usmereni su na objekte tehnosfere (soliteri, državne ustanove, hoteli, pozorišta, sudovi, avioni, vozovi). Terorizam je u stanju da u svrhu svojih kriminalnih ciljeva iskoristi savremena naučno-tehnička dostignuća kao sredstva terorističkog delovanja (npr. nuklearno oružje), pri čemu bi moguće posledice imale karakter vanrednih situacija sa katastrofalnim razmerama.\nVanredne situacije izazvane terorizmom predstavljaju kompleksni oblik krize koji se može javiti u društvu, jer su njene posledice trenutne, ali i dugotrajne i zahtevaju ogromne napore društvene zajednice da se otklone i prevaziđu.\nOsnovni ciljevi integrisanog sistema upravljanja u vanrednim situacijama izazvanim terorističkim napadom su stvaranje optimalnog političkog modela upravljanja, koji ima zajednički imenitelj u formulisanju strategijskog rukovodećeg sistema u vanrednim situacijama izazvanih terorizmom.\nU prvom poglavlju monografije definisani su pojmovi terorizam, vanredne situacije, kriza, katastrofa i upravljanje vanrednim situacijama. Drugo poglavlje posvećeno je analiziranju specifičnosti upravljanja vanrednim situacijama kao posledicama terorističkih akata u zemljama EU, SAD, Rusiji i dr. Sadržina trećeg poglavlja je vezana za definisanje modela upravljanja vanrednim situacijama kao posledicama terorističkih akata u Republici Srbiji.\nSmisao i značaj ovog rada je da naučnoj, stručnoj i široj javnosti prikaže i predstavi stvarni sadržaj i funkciju integrisanog upravljanja u vanrednim situacijama izazvanim terorizmom u Republici Srbiji, jer političke, pravne, ekonomske, kao i nauke o bezbednosti nisu do sada ovu oblast u naučnom i stručnom pogledu posmatrale kao model strategijskog upravljanja vanrednim situacijama u uslovima terorizma.\nTerorizam i vanredne situacije Cena 1320,00 din


Predsednik Vučić prisustvovao svečanoj akademiji povodom proslave 70-godišnjice osnivanja Narodne Republike Kine | Predsednik Republike Srbije\nPredsednik Vučić prisustvovao svečanoj akademiji povodom proslave 70-godišnjice osnivanja Narodne Republike Kine\nPredsednik Republike Srbije Aleksandar Vučić večeras je prisustvovao svečanoj akademiji povodom proslave 70-godišnjice osnivanja Narodne Republike Kine i istakao značaj čeličnog prijateljstva naše dve zemlje.\nFoto Predsedništvo Srbije/Dimitrije Goll\nAmbasadorka Narodne Republike Kine Čen Bo poželela je dobrodošlicu svim prisutnim zvanicama i zahvalila predsedniku Republike Srbije Aleksandru Vučiću na interesovanju i ličnom angažmanu da se ova svečanost realizuje.\n„Kina je od jedne siromašne zemlje napredovala do druge u svetu. Suočena sa izazovima i pritiscima, kineska ekonomija je nastavila da održava stabilnost u rastu od 6,3 odsto u ovoj godini i prepoznata je kao sidro ekonomskog razvoja u svetu. Radimo na neprekidnom razvijanju prijateljstva sa Srbijom. Tokom 70 godina, Srbija je uvek podržavala politiku jedne Kine. Kineski narod će večno pamtiti ovu dragocenu i nesebičnu podršku“, rekla je ambasadorka NR Kine.\nPredsednik Vučić je, u svom obraćanju, istakao da je ponosan što su odnosi svevremenskog strateškog partnerstva Srbije i Kine na najvišem nivou u njihovoj istoriji i što ih karakteriše međusobno razumevanje i politika podrške suštinskim i nacionalnim interesima.\n„Želim da vam se zahvalim na prilici da vam se večeras obratim. NR Kina nema pouzdanijeg partnera i iskrenijeg prijatelja od Republike Srbije. Ta istina očigledna je na svakom koraku u Srbiji. Pupinov most na Dunavu prvi je kineski most u Evropi, a delovi auto-puta Miloš Veliki, u srcu Šumadije, stoje kao najbolje svedočanstvo zajedničkog truda srpskih i kineskih kompanija. Projekat modernizacije železničke pruge na relaciji Beograd – Budimpešta u punom je jeku. Kineski prijatelji radiće još mnogo kilometara i naših puteva i naših pruga“, rekao je predsednik Vučić i dodao da je čelično prijateljstvo naroda Srbije i Kine osnov za obogaćivanje saradnje u svim oblastima. On je istakao da je ponosan što je Srbija značajna karika u implementaciji projekta "Jedna pojas, jedan put".\nPredsednik Vučić je naglasio da je za sve projekte podrška predsednika NR Kine Si Đinpinga bila od velikog značaja.\n„Stara kineska mudrost kaže da ćete najbolje upoznati nekoga, ako upoznate njegove prijatelje. Srbiju danas prepoznaju po prijateljstvu sa NR Kinom, a mi smo na to prijateljstvo ponosni. Kina se uvek ponašala kao istrajan i iskren prijatelj i partner. Srbija je posebno zahvalna na podršci teritorijalnoj celovitosti naše zemlje i našim stavovima, kada je u pitanju rešavanje pitanja Kosova i Metohije. Kina uvek može da računa na doslednu podršku Srbije, bez izuzetka“, zaključio je predsednik Vučić.\nBeograd, 21. septembar 2019. godine


Državni sekretar Ministarstva za državnu upravu i lokalnu samoupravu Bojan Stević i posebni savetnik ministra Đorđe Đoković posetili su danas opštinu Gornji Milanovac i razgovarali sa predsednikom opštine Gornji Milanovac Dejanom Kovačevićem. Sastanku su prisustvovali i zamenica predsednika opštine Jadranka Dostanić, predsednik Skupštine opštine Lazar Nikolić i načelnik Opštinske uprave Aleksandar Jevtović.\nNakon sastanka, potpisan je ugovor kojim su opštini Gornji Milanovac dodeljena bespovratna sredstva u iznosu od 4 miliona dinara za finansiranje aktivnosti nastalih usled elementarne nepogode koja je zadesila opštinu Gornji Milanovac.\n„Od Ministarstva za državnu upravu i lokalnu samoupravu dobili smo 4 miliona dinara da saniramo posledice nepogoda koje su zadesile opštinu Gornji Milanovac i na tome se zahvaljujem ministru Ružiću i državnom sekretaru Steviću. Podsećanja radi, šteta je evidentirana na preko 300 poljoprivrednih gazdinstava, na ukupnoj površini od oko 800 hektara.Iskazana novčana šteta iznosi preko 300 miliona dinara i ja se iskreno nadam da ćemo dobiti podršku i od Ministarstva poljoprivrede. Ministarstvo za državnu upravu i lokalnu samoupravu nije nadležno za štetu na poljoprivrednim dobrima i zahvalan sam još jednom što su prepoznali da su opštini Gornji Milanovac dobrodošla sredstva kako bi lakše prevazišli posledice nevremena. Danas smo sa gospodinom Stevićem razgovarali o temama koje su značajne za lokalnu samoupravu. Prva tema je bila racionalizacija broja zaposlenih, gde je opština Gornji Milanovac sprovela sve akte koje je dobila od nadležnog ministarstva. Prema preporukama smo i smanjili, za sedam, broj zaposlenih u javnim preduzećima, ustanovama i Opštinskoj upravi. Druga tema bili su razvojni projekti u budućnosti, sa posebnim akcentom na program „Exchange 5“ koji vodi Ministarstvo za državnu upravu i lokalnu samoupravu“, rekao je predsednik opštine Gornji Milanovac Dejan Kovačević.\nOpština Gornji Milanovac i Ministarstvo za državnu upravu i lokalnu samoupravu imaju izuzetno uspešnu saradnju, a sagovornici su se složili da tako bude i u narednom periodu.\n„Danas smo imali radni sastanak u opštini Gornji Milanovac. Kao što je i predsednik Kovačević rekao potpisan je ugovor o donaciji bespovratnih sredstava u iznosu od 4 miliona dinara za otklanjanje posledica elementarnih nepogoda. Očekujem da će i Vlada Republike Srbije i Ministarstvo poljoprivrede iznaći način da pomognu da se otklone posledice nevremena. Razgovarali smo i o Zakonu o opštem upravnom postupku, jer je opština Gornji Milanovac među prvim opštinama u Srbiji primenila ovaj propis. Teme su bile i Nacionalna akademija o kojoj će se narodni poslanici izjašnjavati uskoro, Zakon o platama, racionalizacija broja zaposlenih u organima državne uprave i lokalne samouprave. Što se tiče programa „Exchange 5“, imali smo sastanke u pet regionalnih centara gde su predstavnici jedinica lokalne samouprave upoznati kako mogu da apliciraju za ovaj projekat koji sprovodi Stalna konferencija gradova i opština, uz podršku Ministarstva za državnu upravu i lokalnu samoupravu, dok su sredstva obezbeđena putem donacija iz Evropske unije. Ovaj projekat je značajan jer se sredstva obezbeđuju za popis imovine u jedinicama lokalne samouprave. Konkursna sredstva su u iznosu od 3.300.000 evra, a ja sam dobio uveravanja da će opština Gornji Milanovac u saradnji sa okolnim opštinama i gradovima učestvovati u ovom projektu. Ministarstvo državne uprave i lokalne samouprave i ministar Ružić su na raspolaganju svim jedinicama lokalne samouprave za rešavanje problema na lokalu, posebno po pitanju sprovođenja zakonskih propisa, jer nam je cilj da olakšamo život građanima. Vlada Republike Srbije je posredstvom ministarstava i Kancelarije za upravljanje javnim ulaganjima uložila značajna sredstva u projekte u opštini Gornji Milanovac, verujem da će tako biti i dalje u novim projektima u kojima ste aplicirali“, istakao je državni sekretar Bojan Stević.


Sloga: Smeniti načelnika niške policije zbog nesreće u kojoj su stradali poverenik Sloge i dete\nBeta 5. januara 2021. 13:40\nUdruženi Sindikati Srbije Sloga zahtevaju da nadležni odmah saopšte puno ime i prezime osobe sa inicijalima N.S. koja je sinoć u Nišu autom ubila dvanaestogodišnje dete i poverenika tog sindikata za Južnu Srbiju i predsednika sindikata Sloga u kompaniji Filip Moris Dejana Ilića (48).\n„Ujedno, od Ministarstva unutrašnjih poslova i direktora policije tražimo hitnu smenu načelnika Policijske uprave u Nišu, koji očigledno sa saradnicima iz Odeljenja saobraćajne policije nije izvršio adekvatno obezbedjenje saobraćaja tokom novogodišnjih i božićnih praznika i time dozvolio divljanje vozača na niškim centralnim ulicama koje se završilo surovim i tragičnim ubistvom dvoje ljudi na trotoaru, od kojih je jedno bilo dete“, navodi se u saopštenju Sloge.\nIz tog sindikata poručuju da će pratiti dalje rasvetljavanje ovog slučaja i neće dozvoliti manipulisanje činjenicama, zataškavanja i ma šta tome slično, kao što je bilo u nekim ranijim slučajevima, kao što je ubistvo žene na naplatnoj rampi Doljevac i gaženje devojke u Ustaničkoj ulici u Beogradu.\nIz Sloge su podsetili da je Dejan Ilić tragično stradao kada je na njega i 12-godišnjeg dečaka, sinoć oko 20.40 na Bulevaru Medijana u Nišu naleteo „audi“ beogradskih registarskih oznaka dok su hodali trotoarom.


I „kaćuše“ na Paradi pobede - Sputnjik Srbija\nI „kaćuše“ na Paradi pobede\n14:25 05.04.2015 (osveženo 11:46 12.06.2019) Preuzmite kraći link\nIako je do dana pobede ostalo još više od mesec dana, u javnosti se iz dana u dan pojavljuju nove informacije o manifestacijama koji će ga pratiti. Pored glavne parade na Crvenom trgu, po već ustaljenoj tradiciji, u svim većim gradovima će, takođe, biti održane parade.\nU Tuli, gradu proizvođaču savremenog raketnog oružja, odlučili su da „ožive“ najslavnije rusko oružje iz Drugog svetskog rata, čuvenu „kaćušu“, koju nazivaju pramajkom savremenih raketa „grad“, „smerč“ i „uragan“. Restaurirana „kaćuša“ predvodiće paradu pobede u Tuli.\nTulska fabrika će restaurirati svoj primerak bacača raketa BM-13 (pravo ime za „kaćušu“), koji se već 20 godina nalazi na postamentu ispred fabrike, kao spomenik.\nDanas su u upotrebi nove, daleko savremenije „generacije“ raketnih bacača, pa se kaćuše mogu izbrojati na prste. Jedna od njih, kažu u odličnom stanju, za razliku od tulske, nalazi se u „Mosfiljmu“ i povremeno se koristi prilikom snimanja ratnih filmova.\nČuvena „kaćuša“ je zapravo kamion ZIS-5-V na koji je postavljen lanser višecevnog bacača. Ovo vozilo srednje tonaže proslavilo se time što je bilo jednostavno, što ga je bilo lako popravljati, čak i u nemogućim uslovima, i što je stizalo gde god je bilo potrebno, savlađujući beskrajne ruske prostore, često i po bespuću.\nIako će se na jubilarnoj Paradi pobede na Crvenom trgu pojaviti i vojna tehnika iz Drugog svetskog rata, „kaćuše“ tamo neće biti. Ona će se pojaviti još i u Astani, glavnom gradu Kazahstana (nekadašnje sovjetske republike), gde takođe u ovom trenutku stoji spomenik oružju koje je u velikoj meri odredilo pobednika u ratu.